Vučić Šmitu preneo neslaganje zbog primene bonskih ovlašćenja u BiH\nPredsednik Srbije Aleksandar Vučić i visoki predstavnik u Bosni i Hercegovini (BiH) Kristijan Šmit, Beograd, 14. april, 2022.\nPredsednik Srbije Aleksandar Vučić poručio je 14. aprila u Beogradu, nakon sastanka sa visokim predstavnikom u BiH Kristijanom Šmitom (Christian Schmidt), da se ne slaže sa odlukom Šmita da suspenduje Zakon o nepokretnoj imovini Republike Srpske (RS).\nŠmit i Vučić saglasili su se da je očuvanje mira u Bosni i Hercegovini (BiH) i celom regionu od presudnog je značaja za ekonomski napredak Zapadnog Balkana.\nRazgovarali su o situaciji u regionu, posebno u BiH, gde je Šmit 12. aprila po prvi put upotrebio Bonska ovlašćenja, koja predviđaju da Ured visokog predstavnika (OHR) može nametati ili menjati zakone, smenjivati izabrane i imenovane političke i druge zvaničnike.\nKako kratko piše na sajtu Predsednika Srbije, " Šmit je izneo svoje viđenje razloga za upotrebu Bonskih ovlašćenja, dok je Vučić izrazio jasno neslaganje sa poslednjim odlukama i primenom Bonskih ovlašćenja, za koje smatra da ne doprinose stabilnosti".\nNaime, Šmit je 12. aprila suspendovao Zakon o nepokretnoj imovini Republike Srpske (RS) i time poništio pokušaj vlasti tog bh. entiteta da državnu imovinu prebace na RS. On je stavio van snage Ukaz predsednice RS Željke Cvijanović o proglašavanju Zakona o nepokretnoj imovini koja se koristi za funkcionisanje javne vlasti, do odluke Ustavnog suda BiH.\nČlanu Predsedništva BiH Miloradu Dodiku poručio je tada da "razmisli o posledicama svoje politike".\n"Odluka o kompletnom vlasništvu (nad imovinom) je na BIH dok se ne donese zakon na parlamentarnoj skupštini u kojoj učestvuju entiteti. Zemljište pripada državi, ali država time ne može da raspolaže dok se ne donese odgovarajući zakon", obrazložio je Šmit svoju odluku.\nMilorad Dodik je nakon sastanka Vučića i Šmita rekao da "razume poziciju Srbije", ali da je Šmitova poseta Beogradu "pokušaj vlastite legitimacije kao visokog predstavnika".\n"Njegova turistička putovanja neće ga legitimisati kao visokog predstavnika. To nije pitanje gde je on bio, sa kim se sastao ili gde je govorio. To je pitanje koje se rešava procedurama po kojima su svi visoki predstavnici u BiH dolazili. Savet bezbednosti UN nije potvrdio njegovo imenovanje, što ga čini jedinom osobom koja tvrdi da je visoki predstavnik a da se nije našao ni u jednoj rezoluciji Saveta bezbednosti", rekao je Dodik 14. aprila agenciji Srna.\nZakon o nepokretnoj imovini je 5. aprila objavljen u Službenom glasniku RS, a usvojen je na sednici Narodne skupštine RS 10. februara. Srpski član predsedništva BiH Milorad Dodik je izjavio 13. aprila da neće poštovati Šmitovu odluku da se poništi Zakon o nepokretnoj imovini Republike Srpske.\nDodik: Imovina RS je imovina RS\nImovina Republike Srpske je imovina Republike Srpske i tu ne pomažu ni bonska, niti bilo kakva ovlaštenja, poručio je 1. aprila Milorad Dodik, član Predsjedništva BiH iz ovog bh. entiteta, povodom odluke visokog predstavnika.\n"Najbolji sinovi Republike Srpske nisu izginuli da bi neizabrani Nemac Kristijan Šmit krčmio ono za šta su dali najvrednije", rekao je Dodik za agenciju Srna.\nOn je pozvao "partnere u Federaciji BiH da poštuju Ustav BiH i Dejtonski sporazum".\nAmerička ambasada u BiH: Visoki predstavnik je morao reagirati\nReagovala je američka ambasada u BiH odakle su ocenili kako odbijanje čelnika bh. entiteta Republika Srpska da sudeluju "u dobroj veri" u institucijama na državnoj razini i u pregovorima o državnoj imovini nije ostavilo međunarodnoj zajednici drugog izbora nego da deluje.\n"Žalosno je što su čelnici entiteta Republika Srpska odbili konstruktivno se angažirati po pitanju državne imovine i umjesto toga su odlučili poduzeti antidejtonsku, neustavnu, jednostranu akciju", napisali su iz Ambasade Sjedinjenih Američkih Država na Twitteru.


Obrazovni centar /OC/ „Cerovac“ je večeras u Kulturnom centru Trebinje posebnom svečanošću obilježio 15 godina uspješnog rada. Kulturni centar Trebinje\nObrazovni centar /OC/ „Cerovac“ je večeras u Kulturnom centru Trebinje posebnom svečanošću obilježio 15 godina uspješnog rada.\nObrazovni centar /OC/ „Cerovac“ je večeras u Kulturnom centru Trebinje posebnom svečanošću obilježio 15 godina\nSvečanost je bila prevashodno posvećena učenicima škole koji su svoje višestruke talente i znanje pokazali u predstavi izvedenoj pred prisutnima. Program svečanosti i samu predstavu osmislili su i pripremili profesori OC „Cerovac“.\nNjegovo preosveštenstvo vladika Grigorije, predstavnici Grada Trebinja, kao i mnogobrojni poslovni partneri, saradnici i prijatelji škole uveličali su svojim prisustvom ovaj značajan jubilej OC „Cerovac“.\nU uvodnom obraćanju, Miljana Miskin, prvi direktor OC „Cerovac“, podsjetila je goste na prve korake škole, dok se sadašnji direktor Ana Miskin prisutnima obratila u drugom dijelu programa i uručila zahvalnice zaposlenima OC „Cerovac“ koji su tokom prvih godina rada uspostavili osnove današnjeg centra.\nU ime grada Trebinja, prisutnima se obratio Dragoslav Banjak, predsjednik Skupštine grada, koji je istakao vizionarsku ulogu Obrazovnog centra „Cerovac“ i njegov značaj za poslovni i obrazovni prostor Grada Trebinja.\nKao drag gost i prijatelj škole, svečanosti je prisustvovala i Larisa Halilović, direktor „British Council“ Sarajevo, sa kojim OC „Cerovac“ ima dugogodišnji partnerski odnos.\nOna je u svom obraćanju istakla da je OC „Cerovac“ vodeća škola stranih jezika u regionu, a istovremeno i organizacija visokih standarda kojima drugi trebaju da teže.\nU ime „British Council“ Sarajevo, ona je primila zahvalnicu za besprijekornu saradnju i podršku radu OC „Cerovac“.\nPrevious Marko Butulija iz Trebinja najbolji je guslar 19. sabora hercegovačkih guslara\nNext Izložba fotografija “HERCEGOVKE”


Srbija se obavezala da izbaci Huawei? – VivaProTeam\nVivaProTeam > VIVA BLOG > News > Srbija se obavezala da izbaci Huawei?\nby DD\tSeptember 5, 2020\nU sporazumu koji je u petak 4. septembra potpisan u Vašingtonu između najviših predstavnika Sjedinjenih Američkih Država, Srbije i tzv. Kosova, Srbija se obavezala da sprovede čitav niz mera i poteza koji nisu u direktnoj vezi sa statusom teritorije koja je u vreme SFRJ bila sastavni deo Srbije. Jedna od tih tačaka se odnosi i na telekomunikacije.\nNaime, tekst sporazuma koji su preneli brojni domaći i međunarodni mediji, je dospeo u javnost putem zvaničnog naloga direktora televizije Kljan Kosova, koji je pratio razgovore i došao do papira preko tamošnjeg premijera Avdulaha Hotija.\nU objavljenom tekstu stoji i sledeći pasus (prevedeno sa engleskog):\n“Obe strane (Srbija i Kosovo, prim. ur.) se obavezuju da će zabraniti korišćenje 5G mreže koju isporučuju neprovereni isporučioci (“untrusted vendors”) u svojim telekomunikacionim mrežama. Tamo gde je ta oprema već prisutna, obe strane će pristupiti uklanjanju opreme i drugim vidovima posredovanja u razumnim vremenskim rokovima.”\nTekst nedvosmisleno koristi rečnik koji američki režim upotrebljava već godinama kada govori o onima koji su ih pretekli u tržišnom nadmetanju u sferi telekomunikacija – pre svega kada je reč o kompaniji Huawei. Ovakvi izrazi su pratili sve dosadašnje akcije američkog režima usmerene protiv kineske kompanije, a potezi su bili dvopartijski, odnosno za sve sankcije i druge kaznene mere je redovno dobijana podrška kako Republikanske, tako i Demokratske partije, tako da ne treba očekivati da će se to promeniti u budućnosti.\nS druge strane, telekomunikaciona oprema koju koriste kompanije na području Srbije je u dobroj meri upravo oprema kompanije Huawei, koja je zbog naprednih karakteristika, povoljne cene i visoke stope fleksibilnosti rado primljena u svim državama koje žele da brzo i efikasno nadoknade zaostatak za najrazvijenijim zemljama sveta u sferi telekomunikacija.\nIstina, ovaj sporazum se može tumačiti na različite načine. Verovatno bi primarni izgovor mogao biti da Srbija još uvek nije ni počela da uvodi 5G mrežu, pa da teoretski ovaj sporazum zapravo neće uticati na postojeću infrastrukturu, ali bi bilo logično očekivati da američka uprava neće Srbiji dozvoliti da koristi Huawei telekomunikacionu opremu aktuelne generacije, posebno imajući u vidu u koliko je širokoj upotrebi.\nNe treba zaboraviti da se infrastrukturna rešenja kompanije Huawei nalaze i u svim data centrima, sistemu fiksne telefonije, optičkoj infrastrukturi i tako dalje, tako da ostaju ozbiljne dileme šta će se sa tim dešavati u narednom periodu. Hoće li ovaj sporazum po domaću informaciono-telekomunikacionu infrastrukturu ostaviti posledice nalik na one koje je ostavio Kumanovski sporazum, vreme će pokazati. Više će se znati, valjda, po povratku srpske delegacije iz Sjedinjenih Američkih Država…\nPrevious Post NAJBOLJE IGRE OVE GODINE by Gamescom\nNext Post Novo u Smart šopu, septembar 2020\nXiaomi Eko sistem na delu – šta je sve u pametnoj kući? (Benchmark.rs video)\nNews Technology Zanimljivosti\nBezos i posada uspešno se prizemljili posle leta u svemir\nUkoliko niste znali o VIVAX-u\nKORISNI SAVETI: Detaljan vodič za izbor klima uređaja


22-10-2020 11:25 Srbija Politika\nAleksandar Šapić je, gostujući u Dnevniku RTS-a, rekao da podržava odluku da nova Vlada bude ograničenog trajanja pošto je to, kaže, logična odluka.\n"Imate situaciju u svetu koja je nekarakteristična, u ovakvim okolnostima koje se menjaju na dnevnom nivou, geopolitički savezi se menjaju, snage različitih nacija i država i uticaja se menjaju. Zadržati dobru poziciju Srbije neće biti lako. Zato je važno da se napravi maksimalno jedinstvo da pokuša da se previziđe ovaj period", napominje lider SPAS-a, koji je i predsednik opštine Novi Beograd.\nSmatra da nije logično da ovakva vlada postoji četiri godine jer je, kako kaže, neprirodno da opozicije nema u parlamentu\n"Nije ovo prvi slučaj u politici da kad su vanredne okolnosti, da se na određeni period formira vlada od najjačih stranaka da bi se prevazišao ovaj period", smatra Šapić.\nNapominje da SPAS od Srpske napredne stranke nije tražio ništa: "Nešto zahtevati sa našom podrškom je politički nekorektno, ni mudro, ni pametno".\nIpak, kako kaže, iznenadila ga je pohvala predsednika Srbije Aleksandra Vučića. Dodaje da pretpostavlja da pretpostavlja da su iz SNS-a prepoznali kvalitete ljudi iz SPAS-a.\nŠapić nije želeo da iznosi podatak koje će ministarstvo u novoj Vladi voditi SPAS, iako, kako kaže, zna i resor i ime.\nNa pitanje da li su tačni navodi da će SPAS dobiti resor populacione politike, Šapić je odgovorio sa: "Niste loše informisani".\nDodaje da će na sledećoj sednici Skupštine podneti osvaku na mesto poslanika, kako bi nastavio da vodi opštinu Novi Beograd.\nKada je reč o narednim izborima za gradonačelnika Beograda, Šapić kaže da se o tome još nije razgovaralo sa SNS-om.\nŠta je odlučeno na sedici Kriznog štaba pročitajte OVDE.


Svet iznenađen odlukom pape Benedikta da se povuče\nNeočekivana objava pape Benedikta šesnaestog da će se krajem meseca povući sa te dužnosti iznenadila je mnoge rimokatolike i svet koji mu odaju priznanje za njegova dostignuća na čelu katoličke crkve.\nItalijanski premijer Mario Monti rekao je da je "veoma potrešen ovim neočekivanim vestima", prenosi Bi-bi-si. Čak je i portparol Vatikana Federiko Lombardi rekao da je odluka bila iznenađenje.\n"Sigurno imate mnogo pitanja ali verujem da će nam biti potrebno nekoliko dana da se organizujemo jer je ova objava i nas sve iznenadila", rekao je Lombardi.\nNemačka kancelarka Angela Merkel izrazila je "najdublje poštovanje" za odluku pape Benedikta da se povuče.\n"Ako je sam papa posle zrelog razmišljanja došao do zaključka da njegove snage više nisu dovoljne da vrši svoju dužnost, to u meni budi najdublje poštovanje".\nOna je ocenila da Benedikt "jeste i ostaje jedan od najvećih verskih mislilaca naše epohe".\nFrancuski predsednik Fransoa Oland je rekao da je papina odluka "dostojna poštovanja" i dodao da "republika pozdravlja papu koji donosi tu odluku".\nPortparol izraelskog vrhovnog rabina Jona Mecgera rekao je da papa ima velike zasluge u unapređenju međuverskih odnosa u svetu između judaizma, hrišćanstva i islama.\nU odvojenoj izjavi, vrhovni rabin Izraela Jona Mecger rekao je da je papa Benedikt šesnaesti unapredio odnose između hrišćanstva i judaizma i doprineo "smanjenju broja antisemitskih akata u svetu".\nNovi Kenterberijski nadbiskup Džastin Velbi, vođa Anglikanske crkve, rekao je danas da mu je "srce teško" zbog najave ostavke pape Benedikta, ali je dodao i da "u potpunosti" razume njegovu odluku.\nBritanski premijer Dejvid Kameron izjavio je da će papa Benedikt "nedostajati kao duhovni vođa miliona ljudi". Kameron je uputio "najbolje želje" papi i dodao da je on "radio neumorno na jačanju odnosa Velike Britanije i Svete stolice".\nU Poljskoj je papina objava da odlazi predstavljala "veliko iznenađenje" za poljske bikupe, rekao je portparol Biskupske konferencije te zemlje, monsinjor Vojček Polak.\nAdam Bonjecki, bliski prijatelj poljskog pape Jovana Pavla Drugog, koga je papa Benedikt nasledio, rekao je da je papa pokazao kako se u "velikoj veri rešava problem službe, starosti i slabosti".\nOn je rekao da je Benedikt šesnaesti bio svedok poslednjih dana pape Jovana Pavla Drugog i dodao da veruje da on nije želeo da se ponove ti poslednji dramatični meseci kada je papa Jovan Pavle Drugi ostao na svom mestu, a bio praktično nesposoban da vrši tu dužnost.


Priznanje UniCredit Banci za istaknute rezultate u okviru Euromoney istraživanja o upravljanju gotovinom u 2021. - Biznis i Finansije\nHome\tPromo\tPriznanje UniCredit Banci za istaknute rezultate u okviru Euromoney istraživanja o upravljanju gotovinom u 2021.\nUniCredit Banka dobila je priznanje „Tržišni lider“ u centralnoj i istočnoj Evropi, napredujući za mesto više u odnosu na prošlu godinu i zadržavajući status tržišnog lidera u Srbiji i još osam zemalja, a u okviru Euromoney istraživanja za upravljanje gotovinom za 2021. godinu.\nPriznanje za „Najboljeg pružaoca usluga upravljanja gotovinom“ UniCredit dobio je u osam zemalja, uključujući Italiju, Nemačku i Austriju.\nGodišnje Euromoney istraživanje o upravljanju gotovinom ispituje vodeće rukovodioce odeljenja za upravljanje gotovinom, blagajnike i finansijske službenike širom sveta, i smatra se standardom u istraživanjima za globalnu industriju upravljanja gotovinom – sa više od 27.000 odgovora od nefinansijskih institucija u ovoj godini.\nKomentarišući ovo priznanje, Luka Korzini, direktor Odeljenja za globalno transakciono bankarstvo u UniCredit Grupi, izjavio je: „Uvek smo težili da pružimo našim klijentima inovativna digitalna rešenja koja čine njihove svakodnevne platne operacije jednostavnijim. Ovogodišnje istraživanje ne samo što odražava panevropsko pokriće naše platforme, nego i duh saradnje, stručnosti i posvećenost naših timova pružanju vrhunskih usluga upravljanja novcem“.\nRikardo Madineli, direktor Globalnog transakcionog bankarstva za centralnu i istočnu Evropu u UniCredit Grupi, istakao je: „Izuzetno sam ponosan što smo i ove godine prepoznati kao Banka koja pruža vrhunske usluge u upravljanju gotovinom u regionu. Rezultati istraživanja pokazuju, ne samo vrednosti koje stvaraju naša rešenja, nego i ogroman trud i posvećenost svih kolega iz naše divizije GTB širom centralne i istočne Evropi“.\nDetaljnije o kompletnim rezultatima:\nUniCredit je izglasan za najboljeg pružaoca usluga u:\nUniCredit je izglasan za tržišnog lidera u:\n• Centralnoj i istočnoj Evropi\nRezultati dolaze nakon godine intenzivnih ulaganja širom UniCredit platforme za upravljanje gotovinom – uključujući nedavne inovacije poput IBAN provere za predvalidaciju plaćanja, SWIFT Go za trenutna prekogranična plaćanja i infrastrukturu za digitalno potpisivanje dokumenata. Na ovaj način UniCredit Grupa teži da predvodi trendove u industriji i optimizuje digitalne alate, istovremeno ostajući agilna u osluškivanju potreba klijenata koje se stalno menjaju.


Vujošević: Ne pristajemo na ucene, ne može Gordon dobiti sedam, a ostali četiri plate\nV. Bojčević / B. Vinulović / Beta\nKošarkaši Partizana dočekaće u subotu od 17 časova Mega Vizuru u prvom kolu domaće Superlige, a pred meč, trener Partizana Duško Vujošević osvrnuo se na odlazak Dru Gordona iz "crno-belog" tabora.\nKako bi se našlo neko rešenje, stari-novi predsednik kluba Predrag Danilović razgovarao je sa zastupnikom Gordona.\n"Danilović je pričao sa njegovim menadžerom Radetom Filipovićem, dobro poznatim Krdžom, koji je tražio da se Gordonu isplate još dve plate do današnjeg dana, što bi značilo da je on primio sedam a ostali četiri zarade. Mi nismo mogli da dozvolimo da budemo ucenjeni, i da se tako odnosimo prema drugima koji su apsolutno posvećeni klubu. On je došao sa koledža i dosta se privikavao, a pokazivao je i neke elementarne greške. Kad smo igrali protiv Zvezde, nije znao ko je Zvezda. Kad smo išli u Istanbul, nije znao šta je Kup šampiona, što nikako nije u redu. Napravio je veliku grešku, ali to je njegov izbor", rekao je Vujošević.\nNa otvaranju domaćeg takmičenja Partizan će igrati bez Lučića zbog povrede leđa, a neizvestan je i nastup Dragana Milosavljevića.\n"Zdravstveno nismo u sjajnoj situaciji, Dragan Milosavljević je imao sudar na treningu, pod znakom je pitanja, mada imam informaciju da će biti spreman za Megu, dok Vladimir Lučić najverovatnije neće biti u timu zbog problema s kičmom. To nije neka ozbiljna povreda, već su mišići ušli u snažan grč, tako da sutra 99 odsto neće igrati, a za posle ćemo videti", rekao je trener srpskog šampiona.\nOn smatra da je trofej Superlige obezvređen jer ne donosi neki dalji igrački podsticaj.\n"Svaki trofej je značajan, pa i ovaj u domaćem prvenstvu, ali je devalviran i obezvređen pa zbog toga srpski klubovi moraju da dobiju određene pozicije u Jadranskoj ligi. Sve ovo što se nama dešava izazvaće snagu ne Golijata već Davida i mi još nismo rekli zadnju reč", rekao je Vujošević na konferenciji za novinare u Beogradu.\nStrateg crno-belih smatra da je Mega ozbiljna ekipa koja će se truditi da iskoristi oslabljenost Partizana i na taj način priđe bliže cilju, a to je plasman u Jadransku ligu.\n"Mega je ozbiljna ekipa i u idealnim okolnostima, kada smo mi potpuno spremni. Ima velike ambicije i bili su dominantni u prvenstvu, afirmisali su dosta mlađih igrača i vratili u život njih nekoliko, a još su igrali desetak prijateljskih utakmica sa ekipama iz Jadranske lige, u sklopu priprema za Superligu", rekao je Vujošević, koji je prokomentarisao i razmatranje otkazivanja završnog turnira ABA lige.\n"Šta kaže Dodik, to je to. Bar kad je košarka u pitanju. Ispada da Partizan lovi u mutnom, a mi smo igrali časno celu sezonu. U Igokei mogu da se ljute, ali ne i da otkažu 'fajnal for', jer svaki trofej je dragocen. Kada je ukinut plej-of, nelogično je bilo da se takmičenje završava 'fajnal forom', jer to nije duh lige. Očigledno je, da za ovo što se dešava, neko od čelnika Jadranske lige mora da snosi odgovornost", zaključio je Vujošević.


Majstorović: Proširenje nije najpopularnija tema u EU, ali je pohvalna podrška Slovenije | EurActiv Serbia\nMajstorović: Proširenje nije najpopularnija tema u EU, ali je pohvalna podrška Slovenije\nPredsednik Upravnog odbora Centra za evropske politike (CEP) Srđan Majstorović izjavio je 4. oktobra u Beogradu da proširenje nije "najpopularnija tema" u Evropskoj uniji, ali da je dobro što Slovenija, trenutna predsedavajuća Uniji, pokušava da tu politiku reafirmiše.\n"Mislim da je jako dobro što Slovenija pokušava da reafirmiše politiku proširenja Evropske unije. To u ovom trenutku, moramo biti svesni, nije najpopularnija tema unutar Unije. Unija je ophrvana nekim vlastitim unutrašnjim problemima i iz te perspektive svaka dobronamerna podrška procesu proširenja je dobrodošla", rekao je on pred početak događaja "Zaokružimo Evropu".\nSlovenija, aktuelna predsedavajuća EU, predložila je da se Unija proširi na ceo Zapadni Balkan do 2030. godine.\n"Postavlja se pitanje i realnosti određenih vremenskih odrednica. Ja uvek volim da kažem da to nije nemoguće, ali da takav jedan vremenski okvir zahteva drastičnu promenu ponašanja i drastičnu promenu onoga što se naziva politička volja u Evopskoj uniji, ali i da zemlje kandidati ulože mnogo više napora i političke volje da se neke stvari sa kojima se dugo kasni napokon pokrenu sa mrtne tačke", dodao je Majstorović.\nOn je naveo da bi po konceptu Zaokružene Evrope pristupni proces trebalo da bude vođen po fazama, te da bi građani posle svake faze trebalo da vide korist od članstva u EU.\n"Ovo što CEP sa svojim partnerima predlaže jeste dalje unapređivanje onoga što je možda započeto novom metodologijom, a to je da se koristi od pristupanja na neki način stave unapred u procesu, da građani mnogo ranije u tom procesu shvate koje su koristi od članstva u Evropskoj uniji", rekao je on.\nIstakao je da bi takav koncept pomogao i EU da ostvari svoj uticaj u regionu, a da bi svaka država posle svake faze imala konkretne privilegije "imajući u vidu da sada imamo zemlje koje su odmakle u procesu vođenja pristupnih pregovora, ali suštinski se nisu mnogo pomerile u pravcu onoga što su željeni standardi".\nAmbasador Slovenije u Srbiji Damjan Bergant je rekao da je "put dugačak", ali da u pristupnim pregovorima sve ide u željenom smeru.\n"Nama je bitno da što pre ovaj proces dođe do kraja. Treba postaviti vremenske limite, možda će se desiti pre, možda kasnije. Svakako nama (Sloveniji) veoma je bitno da tim procesom idemo dalje", rekao je on.\nDogađaj "Zaokružimo Evropu" organizuje se kao doprinos Zapadnog Balkana Konferenciji o budućnosti Evrope i registrovan je na Portalu Konferencije o budućnosti Evrope, multilingvističkog onlajn čvorišta Konferencije.


Vladimir Tomović zapretio manekenu - PRess Serbia | PR PRess team\nNakon što je diskvalifikovan iz daljeg takmičenja, Vladimir Tomović je pregledao sve novinske natpise o njemu, kao i o njegovoj vezi sa Stanijom.\nPosle par dana života u realnosti došao je do saznanja da produkcija sprema šok iznenadjenje za Staniju, nakon novinskog natpisa da će ući i njen bivši dečko, maneken Relja Mišić, kako bi se pred kamerama sukobio sa Stanijom za sve vreme što je ćutao o njima.\nTomović je u svakom smislu te reči doziveo nervni slom, te je brže bolje preko prijatelja došao do kontakt telefona od Mišića, i uputio mu par reši, kako bi zaštitio svoju devojku.\nDa li su u pitanju poruke pretnje ili prijateljskih saveta, još uvek nije poznato, ali su svakako bili u kontaktu.\nTagoviPRETNJE Relja Mišić stanija vladimir tomovic zadruga 2


Audi Q1 stiže 2016. - Audi Klub Srbija - Audi Club Serbia Audi Klub Srbija – Audi Club SerbiaAudi Q1 stiže 2016. - Audi Klub Srbija - Audi Club Serbia\nOvaj mini SUV (dužine oko 380 cm) će kao tehničku bazu koristiti Volkswagenov Polo, a u ponudi neće imati 4×4 pogon (ni kao opciju).\nZa sada se pominje da će paleta pogonskih agregata počnjati od 1.4 TFSI benzinca sa 90KS i novog trocilindričnog 1.4 TDI dizelaša sa takođe 90 konja, a da će vrh ponude činiti model SQ1 sa 2,0 litarskim benzincem sa 231KS. Tu će biti i sedmostepeni menjač sa dvostrukim kvačilom, a 2018. godine će se u prodaji pojaviti i Q1 sa hibridnim pogonom.\nQ1 Hybrid će kombinovati 1,2 litarski benzinac sa 110KS i elektromotor, njegova kombinovana potrošnja goriva bi trebalo da iznosi 1,5 l/100 km, a biće moguća i vožnja samo na elektropogon kada će moći da pređe do 50 km.\nCena za bazni Audi Q1 bi u Nemačkoj trebalo da iznosi manje od 20.000 evra.\nBen Collins (bivši „Stig“ iz Top Geara) u promo filmu za Audi RS6 Avant


Maja Gojković: Ne možemo biti zadovoljni dinamikom otvaranja pregovaračkih poglavlja | Novinska agencija Beta\nPOLITIKA | 03.12.2019 12:25 > 03.12 12:42\nOna je navela da se nada da će na kraju predsedavanja Finske Evropskim savetom doći do otvaranja pregovaračkih poglavlja.\nSa predstavnicima Evropskog parlamenta je takodje razmenila mišljenja o aktuelnim procesima po pitanju politike proširenja i perspektivama Srbije i regiona Zapadnog Balkana.\n"Gojković je sa članovima Evropskog parlamenta razgovarala o aktuelnostima u vezi sa radom Narodne skupštine, kao i u kontekstu održavanja Medjustranačkog dijaloga, uz posredovanje Evropskog parlamenta. Gojković je sa evropskim parlamentarcima razgovorala o regionalnoj saradnji, a istaknut je značaj nastavka regionalne saradnje parlamenata", navedeno je u saopštenju.\nPredsedavajući Saveza za Srbiju (SzS) i predsednik Narodne stranke Vuk Jeremić izjavio je da je današnji razgovor sa delegacijom Evropskog parlamenta u Beogradu bio konstruktivan i da će SzS nastaviti te razgovore iduće nedelje ali da nije optimista da može doći do pomeranja datuma za sprovodjenje parlamentarnih izbora planiranih za proleće.\nJeremić je novinarima nakon sastanka u Beogradu rekao da će u narednih nekoliko nedelja evroparlamentarci "povećati zainteresovanost" za situaciju u Srbiji, izborne uslove i dijalog.\nOn je dodao da SzS ne namerava da prekida medjunarodne kontakte.\nJeremić je naveo da nema uslova za fer i slobodne izbore i da se "promene dešavaju samo na gore". Dodao je da u Srbiji postoji fenomen "demonstracije vlasti protiv opozicije".\nPredsednik Socijaldemokratske stranke Boris Tadić rekao je da je sagovornike informisao o situaciji u Srbiji i ocenio da je bizarna jer se sedam godina u javni prostor "ubrizgava laž, agresija i patologija".\nTadić je rekao da bi voleo da postoji situacija da opozicija izadje na izbore, a što se tiče eventualnog učešća, naveo je da postoji dijalog sa predstavnicima Evropskog parlamenta i da će on biti nastavljen.\nMedjunarodni sekretar Pokreta slobodnih gradjana (PSG) Natan Albahari izjavio je da će PSG učestvovati u daljem dijalogu ali da ni on nije optimista da će se nešto promeniti.\nAlbahari je naveo da je PSG informisao delegaciju Evropskog parlamenta o trenutnom stanju u oblasti medija i vladavine prava i dodao da situacija "nije dobra".\nOn je rekao da su evropski predstavnici "razumeli tu poruku".\nSastanku sa delegacijom Evropskom parlamenta prisustvovali su Savez za Srbiju, Pokret slobodnih gradjana i Socijaldemokratska stranka.


Pržena pastrmka sa pireom od šampinjona\nFantastičan ukus odlikuje ovo jelo...\nOrigano je jedan od osnovnih začina mediteranske kuhinje. Origano u prevodu sa grčkog znači „radost planina“ i od davnina se koristio kao sredstvo za lečenje prehlade, glavobolje, zubobolje i probavnih smetnji. U kulinarstvu se koriste osušeni listovi, a najcenjeniji je grčki origano.\nPastrmke se u Evropi uzgajaju još od 15. veka.\nLimun pastrmka sa zelenom salatom\nPastrmka sadži izrazito veliki procenat gvožđa, pa se preporučuje za ishranu ljudi koji pate od anemije, kao i kod rekonvalescenata, a preporučuje se i u trudnoći.\nPastrmka sa sosom od badema\nOsim belančevina i omega 3-masnih kiselina, pastrmka sadrži i vitamine B kompleksa, kao i dragocene minerale poput gvožđa, kalcijuma, magnezijuma, cinka, bakra, fosfora i selena, koji su neophodni za normalno funkcionisanje organizma.


Srbija: Usvojena rezolucija, EP poziva vlast da reši slučaj Savamala - Moja Hercegovina\nPočetna / Srbija: Usvojena rezolucija, EP poziva vlast da reši slučaj Savamala\nSrbija: Usvojena rezolucija, EP poziva vlast da reši slučaj Savamala\n28. Februara 2017. 14:07\nSpoljnopolitički odbor Evropskog parlamenta usvojio je prijedlog rezolucije o Srbiji u kojoj se ponovo ističe da su jačanje vladavine prava i sprovođenje sporazuma o normalizaciji odnosa s Prištinom ključ za napredak Srbije ka članstvu u Evropskoj uniji i pozivaju vlasti u Beogradu da brzo nađu rješenje za slučaj Savamala.\nPoslanici ovog odbora EP su sa 55 glasova “za” i dva “protiv” usvojili prijedlog rezolucije o kojoj će se naknadno izjasniti parlament EU na plenarnom zasjedanju.\nU dokumentu se ocenjuje da je Srbija načinila važan napredak na putu ka članstvu u EU, o čemu svedoči i otvaranje poglavlja u pregovorima, ali se podvlači nužnost daljih reformi naročito u vladavini zakona i podstiče Srbija da gradi dobre odnose u regionu gdje ponovo izbijaju nacionalističke napetosti.\nTakođe se ističe da je “Srbija preduzela važne korake za normalizaciju odnosa s Kosovom”, da napreduje u stvaranju delotvorne tržišne privrede i da je u zemlji “poboljšana ukupna ekonomska situacija”.\nVlasti u Prištini hitno da izrade statut ZSO\nU nekim od 325 amandmana podnesenim na taj predlog rezolucije, zatraženo je da vlasti u Prištini hitno prihvate izradu statuta i formiranje Zajednice srpskih opština.\nPredlog rezolucije je izrađen na temelju izvještaja koji je pripremio izvestilac Evropskog parlamenta za Srbiju Dejvid Mekalister i u njemu se podvlači da pomak Srbije ka članstvu u EU neposredno zavisi od sprovođenja reformi i to posebno onih vezanih za nezavisnost pravosuđa, suzbijanje korupcije i normalizaciju odnosa s Prištinom.\nU raspravi je rečeno i da EU u dijalogu Beograd-Priština ne sme stajati na bilo čiju stranu, jer je situacija i dalje “zapaljiva”, a tako je ocenjeno i stanje u drugim delovima regiona.\nU amandmanima je najviše insistirano na vladavini zakona, poštovanju prava manjina i “ranjivih grupa”, kao i slobodi medija.\nU dokumentu se izražava “zabrinutost zbog pomanjkanja napretka u borbi protiv korupcije”, odaje se priznanje vlastima Srbije za suzbijanje organizovanog kriminala i traži da se “za sporne događaje u (beogradskoj) četvrti Savamala brzo nađe rešenje”.\nU nekoliko amandmana je “izražena zabrinutost zbog toga što vlasti nisu privele pravdi organizatore nezakonitog rušenja imovine” u Savamali.\nEvropski parlament “poziva Srbiju da usaglasi svoju spoljnu i bezbjednosnu politiku s politikom Evropske unije, uključujući politiku prema Rusiji”, na to su ukazali i poslanici u raspravi, mada se čulo i mišljenje da se tu mora ići obazrivo i uvažiti “odnosi prijateljstva s Rusijom stari stotinama godina”.\nNajveći broj amandmana su podnijeli poslanici iz Hrvatske koji su ponovo tražili da Srbija reši otvorene probleme sa susjedima, kao što su utvrđivanje granica, sukcesija SFRJ, vraćanje kulturnih dobara, otvaranje jugoslovenskih arhiva, ukidanje ovlašćenja srpskog zakona o ratnim zločinima i za pokretanje istraga na području bivše Jugoslavije.\nI u amandmanima i u raspravi je ipak navedeno da bilateralna pitanja moraju biti riješena, ali ne na štetu pregovora Srbije o članstvu s EU.\n“Istražiti svaki napad na novinare”\nEvroposlanici u usvojenom dokumentu “ponovo izražavaju zabrinutost zbog izostanka napretka u poboljšanju stanja slobode izražavanja i slobode medija i snažno predočavaju činjanicu da prijetnje, nasilje i zastrašivanje novinara i dalje izazivaju zabrinutost”.\nOni pozivaju vlasti Srbije da istraže svaki napad na novinare ili medije, da potpuno sprovedu zakone o medijima, i da obezbjede uvid u vlasništvo i finansiranje medija.\nU nacrtu rezolucije se “primećuje da nezavisnost pravosuđa nije zajemčena u praksi, iako je došlo do izvesnih pomaka u pravosuđu, posebno u usaglašavanju sudske nadležnost i podsticanju dolaska na položaje na temelju zasluga”.\nEvroposlanici izražavaju zadovoljstvo što je u Srbiji usvojen akcioni plan za zaštitu nacionalnih manjina, a ocjenjuju da je “u Vojvodini očuvan visok nivo zaštite manjina, dok je međunacionalna situacija dobra”.\nOznakeevropska unija kosovo rezolucija savamala srbija


Kurti: Nema prepreke da formiramo vladu\nOsnivač pokreta Samoopredeljenje Aljbin Kurti tvrdi da međunarodna zajednica više ne postavlja prepreku da taj pokret formira novu kosovsku vladu.\nAljbin Kurti (Foto Danas)\nKurti, koji je kandidat Samoopredeljenja za premijera Kosova, to je rekao nakon registracije poslaničkog mandata u kosovskom parlamentu.\nPrema rečima Kurtija, stav međunarodne zajednice je da vladu formira partija koja obezbedi parlamentarnu većinu.\nPriliku za to, kaže, prvo ima velika koalicija stranaka okupljenih oko Tačijeve DPK, kojoj neformalni lider Kurti predviđa propast, nakon čega će, kaže, šansu dobiti pokret Samoopredeljenje.\nOn je rekao i da se u poslednjih nekoliko dana sastao sa više akreditovanih diplomata u Prištini sa kojima je razgovarao o izazovima konstitutivne sednice Skupštine.\n"Razgovarali smo o stavovima i idejama pokreta Samoopredeljenje, kada budemo u vladi. Naš program se sastoji od 40 prioriteta koji se odnose na ekonomski razvoj, investicije i zapošljavanje, zatim oblasti obrazovanja i zdravstva. Takođe, razgovarali smo o evopskim i evroatlantskim integracijama", rekao je Kurti, preneo je Radio Slobodna Evropa na albanskom jeziku.\nSamoopredeljenje će, kazao je Kurti, posebno insistirati na bilateralnoj u multilateralnoj saradnji sa Zapadom, posebno sa SAD i Nemačkom.\n08.03.2021 Neuspela pljačka kod Badovačkog jezera (969)\n08.03.2021 Još 12 osoba zaraženo koronavirusom (214)\n08.03.2021 Radulović: Rodna ravnopravnost i dalje izazov za kosovsko društvo (178)\n08.03.2021 Šilovo: Pucnjava u kafani, jedan ranjen (158)\n08.03.2021 RSE: Poništeni glasovi iz srpskih sredina za bošnjačke partije i RI (157)


Mas: Nova crnogorska vlada da slijedi evropsku i evroatlantsku perspektivu\nNJemačka od nove crnogorske vlade očekuje da dosljedno slijedi evropsku i evroatlantsku perspektivu, poručio je ministar spoljnih poslova te zemlje Hajko Mas u razgovoru sa predsjednikom Crne Gore Milom Đukanovićem.\nOn je potvrdio zainteresovanost NJemačke za aktuelnu situaciju u Crnoj Gori, za dalje korake nakon nedavno održanih izbora i proces pristupanja EU, te istakao značaj što skorijeg formiranja nove vlade.\nPrema njegovim riječima, Crna Gora je pokazala kako se može konstruktivno djelovati i na zapadnom Balkanu, a to nije nešto što se samo notira, nego se i poštuje u EU.\nĐukanović, koji boravi u posjeti Berlinu, zahvalio je NJemačkoj i njenoj vladi na kontinuiranoj podršci zapadnom Balkanu i Crnoj Gori.\nOn je rekao da integracija u EU ostaje strateški prioritet i da je preduslov stabilnosti i prosperiteta regiona, saopšteno je iz kabineta crnogorskog predsjednika.\nĐukanović je posebno istakao značaj saradnje u oblasti pravosuđa i ekspertsku podršku NJemačke u oblasti vladavine prava, koja je “mnogo doprinosila savladavanju izazova na putu integracije”.\n“Kao jedina zemlja kandidat sa otvorenim svim pregovaračkim poglavljima, Crna Gora je u poziciji da maksimalnu koncentraciju usmjeri na ispunjavanje privremenih mjerila u poglavljima 23 i 24, što bi omogućilo ulazak u fazu intenzivnog zatvaranja pregovaračkih poglavlja”, dodao je Đukanović.\nTags #crna gora #Haiko Mas\nCicipas čeka Đokovića ili Karenjo-Bustu u polufinalu Rolan Garosa


Dodik i Čović iz Mostara: Potrebno je hitno formirati vlast na nivou BiH - Sve o Srpskoj\nDodik i Čović iz Mostara: Potrebno je hitno formirati vlast na nivou BiH\n„MI SMO SPREMNI DA FORMALIZUJEMO SVAKU INICIJATIVU – POTREBNA JE BOŠNJAČKA STRANA“\nDragan ČOVIĆ: „To treba završiti u narednih 15 do 20 dana, bez daljih uslovljavanja. Ako ide, ide, ako ne ide, onda imamo ozbiljan problem sa funkcionisanjem svih nivoa vlasti u BiH“\nMILORAD Dodik i Dragan Čović – lideri SNSD-a i HDZ-a BiH – poručili su nakon sastanka u Mostaru da je potrebno hitno formirati vlast na nivou BiH.\n„Mi smo spremni da formalizujemo svaku inicijativu, da formiramo komisiju u parlamentu u vezi sa izborom predsjedavajućeg Savjeta ministara, da Predsjedništvo predloži, ali to nije moguće samo sa nama dvojicom, već je potrebna i bošnjačka strana“, rekao je Dodik novinarima nakon sastanka.\n„U Evropskoj komisiji rekli su da će nam dati mišljenje o statusu BiH kao kandidata ukoliko se vlast formira do kraja maja. Vidimo da od toga nema ništa, gubimo vrijeme, ovo je na štetu svih“, istakao je Dodik.\n„To je potrebno završiti u narednih 15 do 20 dana, bez daljih uslovljavanja. Ako ide, ide, ako ne ide, onda imamo ozbiljan problem sa funkcionisanjem svih nivoa vlasti u BiH“, rekao je Čović novinarima.\nTagoviDragan Čović Milorad Dodik Mostar Predsjedništvo Savjet ministara


Dodik: Predloženi SSP štetan i neprihvatljiv - Nova Borba\nDodik: Predloženi SSP štetan i neprihvatljiv\nPredložena adaptacija Sporazuma o stabilizaciji i pridruživanju (SSP) nije prihvatljiva za Republiku Srpsku, jer bi nanela nesagledivu štetu prehrambenoj i poljoprivrednoj proizvodnji i gubitke od 210 miliona KM na godišnjem nivou.\nTo je juče izjavio predsednik RS Milorad Dodik posle sastanka u Banjaluci sa predstavnicima Srpske u institucijama BiH, Vlade i Narodne skupštine, Privredne komore, Spoljnotrgovinske komore BiH, poljoprivrednih udruženja i "Mlijekoprodukta" iz Kozarske Dubice.\nDodik je naglasio da se mišljenje RS u ovom slučaju mora uvažavati.\n- Računica nije dobra za RS i BiH već za Hrvatsku koja bi u BiH plasirala svoje proizvode. Evropa se odriče osam miliona evra po osnovu adaptacije SSP-a, a BiH 81 miliona evra svojih izvornih prihoda. Istovremeno je 65-70 odsto proizvodnje i prerade robe koja je obuhvaćena adaptacijom SSP-a locirano u RS, koja bi imala najveći gubitak - rekao je Dodik istakavši da član Predsedništva BiH iz RS Mladen Ivanić sada ima zvanični stav iz Srpske o predloženoj adaptaciji SSP-a.\nNaglasio je da je nedolazak predstavnika vlasti sa nivoa BiH iz RS klasično prebacivanje odgovornosti.\nČlan Predsedništva BiH iz RS Mladen Ivanić izjavio je juče za "Glas Srpske", pre okončanja sastanka u Banjaluci, da će ispoštovati odluku institucija RS kada je reč o SSP-u.\n- Ukoliko odgovor bude negativan, ja neću podržati u Predsedništvu izveštaj Saveta ministara o SSP-u - poručio je Ivanić.\nOvo pitanje nalazi se na dnevnom redu sednice Predsedništva BiH koja je zakazana za danas.\nPremijerka RS Željka Cvijanović rekla je da, šta god da je u pozadini i koju god igru igrali predstavnici iz RS na nivou BiH, za Vladu je bitno da se traži njen stav, iako bi bolje bilo da je to Ivanić uradio pre nego što su Predsedništvo BiH i Savet ministara pokrenuli novi proces pregovora. Istakla je da joj zato i zvuči čudno Ivanićeva izjava da će poštovati stav Vlade RS o SSP-u.


GSK je globalna inovativna farmaceutska kompanija, posvećena istraživanju i razvoju inovativnih proizvoda u tri primarne oblasti: lekovi koji se izdaju na lekarski recept, vakcine i consumer healthcare (proizvodi za očuvanje zdravlja, prevenciju i samolečenje). Poslujemo u preko 150 zemalja, sa mrežom od 86 proizvodnih mesta i velikim centrima za istraživanje i razvoj u Velikoj Britaniji, SAD, Španiji, Belgiji i Kini.\nOd svakog od naših zaposlenih tražimo da deluju u skladu sa našom misijom- da pomognemo ljudima da rade više, osećaju se bolje i žive duže, i da razmotre na koji način svako od njih može da pruži svoj doprinos kako bi pomogao ljudima koji se oslanjaju na naše proizvode. Zbog toga naši naučnici istražuju nove načine da unaprede terapiju bolesti, i zbog toga smo pioniri u pronalaženju rešenja koja nam omogućavaju da naše proizvode učinimo dostupnim svima kojima su potrebni, bez obzira gde žive i na uslove života.\nKao kompanija, neophodno je da obezbedimo održivost našeg poslovanja. Profitabilno i održivo poslovanje obezbeđujemo vođeni našim vrednostima. To nam omogućava da stvorimo vrednost za društvo, obezbeđujući istovremeno ulaganja za dalje istraživanje i razvoj, proizvodnju, snabdevanje i distribuciju naših proizvoda, što, kao krajnji cilj, donosi vrednost pacijentima i društvu.\nOdgovorno poslovanje i sigurnost da su naše vrednosti utkane u našu kulturu i donošenje odluka pomaže nam da bolje odgovorimo na očekivanja društva. Za našu kompaniju, korporativna društvena odgovornost podrazumeva poslovanje zasnovano na našoj misiji. Ove stavke se nalaze u centru svake odluke koju donose naši zaposleni. Društvena odgovornost stoga nije izolovan deo poslovanja, već je u osnovi strategije kompanije GSK i zasniva se na četiri strateška stuba:\n– “zdravlje za sve“, oslikava težnju kompanije da unapredi dostupnost zdravstvene zaštite za sve ljude, bez obzira na mesto i uslove života. To činimo kroz ulaganje u istraživanje i razvoj proizvoda, u infrastrukturu, kao i kroz uspostavljanje saradnje. Imamo inovativni pristup u pronalaženju rešenja kako bismo odgovorili na sve zdravstvene potrebe. Radimo na tome da omogućimo kontrolu ili da iskorenimo bolesti koje ugrožavaju živote ljudi širom sveta.\n– „naše ponašanje“, oblast kroz koju postavljamo najviše etičke standarde poslovanja. Vrednosti po kojima poslujemo su fokus na pacijeta, integritet, poštovanje prema ljudima i transparentnost. Naša posvećenost odgovornom poslovanju zasnovanom na tim vrednostima osnova je svemu što radimo.\n– „naši ljudi“, gde težimo da obezbedimo zaposlenima podsticajno radno okruženje i da istovremeno odgovorimo na potrebe lokalne zajednice. Uz stalne prilike za razvoj, osluškivanje kritika i reakcija zaposlenih, i globalnih programa za volontiranje, zaposleni se podstiču da učestvuju u kreiranju svog radnog okruženja.\n– „naša planeta“, koji podrazumeva smanjenje uticaja koje poslovanje naše kompanije ima na životnu sredinu, kao i očuvanje prirodnih resursa neophodnih za obezbeđenje visokokvalitetnih proizvoda koji dolaze do pacijenata i korisnika. Posvećeni smo rukovođenju i smanjenju štethih uticaja na životnu sredinu koji naše poslovanje i naši proizvodi mogu imati tokom njihovog životnog ciklusa.\nU saradnji sa partnerima iz zajednice, GSK tradicionalno pruža podršku programima koji podižu svest o prevenciji i kontroli različitih bolesti i aktivno učestvuje u velikom broju humanitarnih akcija. Za održivu podršku društvu ova kompanija je u Srbiji prepoznata sa preko 10 nacionalnih priznanja u oblasti korporativne odgovornosti.


Poslodavci su nezadovoljni i zbog činjenice da je socijalni dijalog formalnost jer „na kraju bude kako je predsednik Srbije Aleksandar Vučić izračunao“ i smatraju da su pregovori nepotrebni.\n„Čemu pregovori za visinu minimalne mesečne zarade za sledeću godinu kada je Vučić rekao da će biti 35.000 dinara. Kunemo se u socijalni dijalog, a eto kako izgleda“, rekao je Drobnjaković.\nPregovori o minimalnoj zaradi za 2022. godinu izmedju poslodavaca, sindikata i države trebalo bi da počnu u prvoj polovini avgusta ove godine da bi se do 15. septembra utvrdio konačan iznos. Šropisi predviđaju da, ako se ne postigne dogovor, visinu minimalne zarade utvrđuje vlada, što je i učinila prošle godine.\nPredsednik Srbije Aleksandar Vučić prošle godine unapred je „obračunao“ koliko će biti povećanje i tako se i dogodilo, a to je učinio i ovih dana, najavljujući povećanje za narednu godinu, sa 32.000 na oko 35.000 dinara.\n„Niko nije povećao promet, odakle da isplatimo veće zarade. To nije samo povećanje minimalca već i svih ostalih plata jer ako se poveća minimalna i ostali radnici traže da se i njima poveća zarada“, rekao je Drobnjaković.\n„Ako ćemo tako da utvrdjujemo minimalnu zaradu neka država ukine poreze i doprinose na celu minimalnu zaradu i svi bi bili zadovoljni“, rekao je Drobnjaković.\n„I u Evropi su podigli cene usluga zbog poskupljenja radne snage i mi moramo da idemo u tom smeru. Sve je poskupelo od pijace, prevoza, cigareta i nema razloga da prenoćište u hotelu sa doručkom u Srbiji košta 30 evra kada je u Evropi skuplje“, rekao je Vasilijević, koji je direktor hotela „Hilton“ u Beogradu.


14 Septembar 2018, 9:51pm\nFotografija: VICE Srbija/Irfan Ličina\nThe Onion je institucija savremene satire. U poslednjih 20 godina, pored toga što je inspirisala gomilu klon portala na svim mogućim svetskim jezicima (uključujući i srpski), ova satirična novina je izgradila stil reagovanja na dnevne događaje kroz hiperbolu ali i hladan, racionalan otklon od stvari o kojoj piše, prikazujući njenu, često apsurdnu, suštinu.\nTako su na napade 11. septembra reagovali tako što su napisali kratku priču o tome kako su teroristi koji su izvršili napad\nšokirani jer su nakon smrti završili u paklu\n. Izbor Obame za predsednika usred dva rata i ekonomske krize su opisali pričom\n"Crnac dobio najgori posao u Americi"\n. Naslov priče posle 238432234. pucačine u školi je bio\n"'Ne postoji način da se ovo spreči' kaže jedina nacija u kojoj se ovo dešava"\na užas svakodnevice savremenog postojanja je prikazan jednostavnim komentarom\n"Tek je utorak"\nZbog svega ovoga, jako čudi da je jedna sasvim prosečna satirična priča sa The Onion poslužila kao inspiracija predsedniku Srbije da u petak reaguje na smrti dvojice radnika na gradilištu "Beograda na vodi."\nKako je primetio Tviter korisnik Vujo Ilić, predsednik Vučić se pozvao na studiju po kojoj "u Americi perač prozora pogine na svakih 10 sekundi".\nKako piše Blic:\nPredsednik Srbije Aleksandar Vučić izjavio je večeras da je pogibija dva radnika na gradilištu Beograda na vodi velika tragedija za njihove porodice i da je obema porodicama izrazio najiskrenije saučešće, a opoziciji poručio da se na tragediji običnih ljudi ne prave politički poeni...\nPredsednikova poenta je vrlo jednostavna: da je Srbija lider u svetu po pitanju broja smrti radnika na gradilištima. I stvarno, u poređenju sa time da "U Americi svakih 10 sekundi gine jedan perač prozora", to što je 26 radnika poginulo na gradilištima u Srbiji od početka godine, nije za brigu, već za ponos.\nJedini problem sa ovim rezonovanjem je to što je priču o peračima prozora objavio The Onion, i to davne 2011. godine:\nNjujork- Studija koju je u ponedeljak objavilo Ministarstvo rada kaže da u proseku na svakih deset sekundi jedan perač prozora slučajno padne u smrt. "Razumno je očekivati povremene smrti u ovoj profesiji, ali naše istraživanje pokazuje da zbog pucanja kanapa i klizanja, više od 8.500 perača prozora pogine svakog dana", kaže statističar Karl Eberling.\nI da, postoje ljudi koji poveruju u priče koje objavi The Onion, čak je i američki kongresmen pomislio da se otvorio "kompleks za vršenje abortusa vredan 8 milijardi dolara". Sam sajt povremeno ima dilemu šta da radi u takvim situacijama, ali predsednik Vučić stvarno nije promislio o tome šta stvarno znači ideja da "jedan perač prozora pogine na svakih 10 sekundi u Americi".\nU poređenju sa ovim, problem masovnih pucačina po školama koji Amerika ima je nebitan. Takođe, treba odati priznanje ovoj zemlji što i dalje uspeva da bude ubedljivo najbogatija zemlja na svetu kada joj svake godine zbog pada sa nebodera umre svaki 100-ti građanin.\nMora da je to taj američki "can do attitude".\nNovo: Predsenik Vučić se u subotu ujutru izvinio zbog izjave o peračima prozora.\n"Moram da se izvinim građanima za glupost koju sam izgovorio, za grešku koju sam napravio...\nGovoreći o nesrećama u građevinskom sektoru sam rekao kako na svakih deset sekundi ginu perači prozora u SAD, to je sa nekog šaljivog sajta uzeto... Ja sam kriv, da sam razmišljao, da nisam bio umoran, shvatio bih odmah... Moram da pohvalim svoje savetnike... To što sam ispao glup...\nŠta da radim..." rekao je Vučić, a preneo B92.\n*Naznaka: u ranijoj verziji priče, autor je greškom napisao "3 milijarde" a ne "3 miliona". Izvinjava se predsedniku Vučiću i portalu The Onion zbog pogrešnog računanja. "Šta zna dete šta je 300 kila."\nTagged:The Onion, beograd, Aleksandar Vucic, vesti, Beograd na vodi, Lažne vesti, gradilišta, pogibije radnika, perači prozora


Izazov za bezbednost Srbije: Amerika tera Balkan od Rusije, a Kosovo gura u NATO - Sputnjik Srbija\n17:10 15 Jun 2021\n© AP Photo / Dinesh Ramde\n21:39 03.08.2017 (osveženo 22:19 03.08.2017) Preuzmite kraći link\nPoruke trećim državama iz zemalja koje sebe vide kao regionalne sile su neprihvatljive. Nemoguće je da iz Turske i Nemačke bude poslata poruka unilateralnog karaktera, kakvu je iz Podgorice poslao Majkl Pens, ali je moguće iz malih država koje se priključuju NATO-u jer je to odnos moći.\nNema „hladnog rata“, ali se protiv Rusije vodi hibridni rat, konstatuje za Sputnjik analitičar Dušan Proroković, jer je Hladni rat počivao na detantu i podrazumevao interesne sfere obe supersile, dok danas nema pravila. Dolaskom Donalda Trampa na vlast javila se nada da se odnosi sa Rusijom mogu urediti, da se G20 može koristiti kao forum za donošenje odluka o globalnim pitanjima, ali se to, nažalost, nije desilo, već je, kako kaže Proroković, hibridni rat protiv Rusije je nastavljen, a ključni instrument u njemu jeste NATO.\nIntermeco je prošao, rat se nastavlja\nAdministracija Donalda Trampa nastavlja tamo gde su Barak Obama i Hilari Klinton stali pre godinu dana, uočava Proroković. Svojevrsni intermeco od dolaska Trampa, pa sve do samita G20 u Hamburgu završen je. Poseta predsednika Amerike Poljskoj uz posetu potpredsednika balkanskim državama, prema njemu, jasan je signal da treba očekivati nove pritiske na Rusiju i nove, ne samo sankcije, nego možda čak i oružane provokacije u Ukrajini.\n„Crna Gora je najmlađa članica NATO-a, tako da uopšte ne treba da čudi što Pens sa teritorije Crne Gore upućuje poruke Vladimiru Putinu i zvaničnoj Moskvi, to se uobičajilo u Američkoj diplomatiji“, napominje Proroković.\n„Rusija nastavlja da iscrtava nove granice silom na Zapadnom Balkanu. Nastojala je da destabilizuje region i podeli vas međusobno i ostatak Evrope. Namere su bile jasne prošle godine kad su moskovski agenti pokušali da poremete izbore, napadnu parlament, čak ubiju premijera i tako razuvere crnogorski narod da ne ulazi u NATO savez“, rekao je Pens u Podgorici.\nPotpredsednik SAD je poručio i da je budućnost Zapadnog Balkana na Zapadu i da se raduje što će zajedno sa liderima regiona raditi na izgradnji čvrstih veza EU, Balkana i SAD.\nZa suverenu državu, podseća Proroković, ovakve poruke upućene trećoj državi su neprijatne.\n„Državama koje sebe vide kao regionalne sile to je čak i neprihvatljivo. Nemoguće je da iz Turske i Nemačke bude poslata takva poruka unilateralnog karaktera, ali iz ovih malih država koje se priključuju NATO-u više zbog potreba Amerike a manje zbog nekih svojih dugoročnih interesa, to je jednostavno tako, to je odnos moći“, jasan je Proroković.\nNATO nije savez ravnopravnih država, jasno je tu ko kosi, a ko vodu nosi, pa su, prema Prorokovićevom mišljenju, Crna Gora i ostale balkanske zemlje važne iz geografskih i geopolitičkih razloga jer Americi ne treba nepokrivena rupa u njihovom strategijskom zaleđu i na frontu, koji polako sklapaju prema Rusiji, a koji bi trebalo da se proteže od od istočnog Mediterana do Baltika.\nDemonstracija sile u više država\nOvakvo ponašanje američke administracije, ističe istoričar Aleksandar Raković, više nije neuobičajeno zbog toga što je to sad novi narativ, radikalniji i od Obaminog.\n„Koristi se svaka prilika da se udari po Rusima, potpuno neumereno i bez ikakvih osnova. Rusija je postala dežurni krivac za američke političare, za američki vrh, za njihove diplomate i neće se ta situacija, nažalost, promeniti. Čak je i Medvedev juče rekao da su izgubljene sve nade da se poprave odnosi SAD i Rusije“, kaže Raković za Sputnjik.\nMajk Pens je iz Podgorice, smatra Raković, poslao poruku pravoslavnim Slovenima na Balkanu, koji su i dalje između dve vatre, da je jedina budućnost da budu deo političkog Zapada.\n„On je u Crnoj Gori došao da demonstrira silu, a ne zaboravimo da se u Makedoniji odvija druga demonstracija sile jer je američka vojska ušla tamo pre nekoliko dana, postrojila efektive ispred trijumfalne kapije u Skoplju kod spomenika Aleksandru Makedonskom i krenula u promociju američkog oružja. I to je isto usmereno protiv ruske ’infiltracije‘ u Makedoniji“, dodaje Raković.\nPotpredsednik Amerike, podvlači Dušan Proroković, dao je još jednu, za Srbiju vrlo uznemirujuću izjavu — da Kosovo ima svoj jasan put u NATO.\n„Mi usled ovog našeg dijaloga koji je u Beogradu otvoren treba da ukalkulišemo još tu jednu računicu. SAD će dakle, gurati Kosovo ka NATO-u, a da bi ga uvele u NATO neophodno je da se prvo formiraju oružane snage, dakle vojska Kosova, što je i te kakav izazov za nacionalnu bezbednost Srbije“, upozorava Proroković.\nCrna Gora: Učestvovaćemo u akcijama NATO-a na Kosovu\nDa li je Pens pripremio odlazak Đukanovića\nMajkl Pens, Balkan, bezbednost, hladni rat, Crna Gora\n16:22 Zaharova pobrojala bivše zapadne političare koji su obećavali da se NATO neće širiti na Istok


Aleksić na konferenciji o investicionim potencijalima u Srbiji | Ministarstvo spoljnih poslova\nAleksić na konferenciji o investicionim potencijalima u Srbiji\nAmbasador Republike Srbije u Italiji Goran Aleksić učestvovao je na video-konferenciji „Srbija u fazi obnove: perspektive i mogućnosti za italijanske kompanije“, koja je organizovana u saradnji sa Ambasadom Republike Italije u Beogradu i konsultantskom kućom „GrinHil Advajzori“ (GreenHill Advisory).\nNa konferenciji su pored ambasadora Aleksića govorili i ambasador Italije u Srbiji Lo Kašo, kao i predsednik Konfindustrije Srbije Dei Tos.\nAmbasador Aleksić izložio je sve prednosti poslovanja u Srbiji ukazavši na povoljan poslovni ambijent koji se ogleda u razvijenoj infrastrukturi, kvalifikovanom kadru i povoljnom geografskom položaju.\nAleksić je predstavio podsticajne mere Vlade Republike Srbije za potencijalne strane investitore, a izneo je i brojne prednosti, koje proističu iz više sporazuma o slobodnoj trgovini koje Srbija ima sa drugim zemljama i međunarodnim organizacijama, a koji otvaraju pristup tržištu od oko 1,3 milijarde potrošača.\nTom prilikom, ambasador je predstavio i izuzetne ekonomske rezultate ostvarene u vreme pandemije, uputivši skup u uspešnost imunizacije stanovništva u Srbiji.\nAmbasador Lo Kašo ocenio je bilateralne odnose naših zemalja kao odlične i izrazio spremnost italijanske strane za njihovo dalje produbljivanje.\nTos je istakao odlične uslove poslovanja u Srbiji, o čemu govori i razgranata italijanska privredna mreža na srpskom tržištu.


Juče je cela Srbija gledala pevačicu koja PUCA NA SLAVLJU: Evo ko je ona i KAKO IZGLEDA kad se lati mikrofona bez pištolja - Zena.rs\nCela Srbija juče je gledala snimak pevačice koja je usred veselja potegla pištolj, a potom slavlje uveličala popevši se sa bendom u viljušku bagera pa onda pripucala i odatle. Evo o kome se radi.\nTamara pevačica Foto: Facebook\nMisterija pevačice sa pištoljem i dalje muči ljude, budući da niko ne uspeva da joj uđe u trag. Ono što smo mi uspeli da saznamo je da se zove Tamara i da se profesionalno bavi pevanjem, budući da društvene mreže obiluju slikama i snimcima sa njenih nastupa.\nSvadba u Srbiji koja nije za svakog: Pevačica je ZAVUKLA RUKU u suknju, a onda IZVUKLA PIŠTOLJ i krenulo je ludilo\nOpis HERCEGOVAČKIH SVATOVA je slika i prilika SVATOVA U SRBIJI: Barjaktar obavezno ima šiber, u koverti po 50 evra, a majke svisnu na ovaj "svadbarski šlager"\nStigla mi je POZIVNICA ZA VENČANJE i kad sam video ŠTA ŽELE OD MENE rekao sam da nisam u Srbiji i da ne mogu da dođem\nNa svu sreću, ne izgledaju svi tako da Tamara u nekom trenutku pripuca. Uglavnom gosti moraju da se zadovolje "običnim" nastupom, bez pucnjave, a činjenica je da Tamara i tada ume da napravi sjajnu atmosferu.\nI na bini i van bine je Tamara uvek raspoložena za zezanje.\nA ovako izgleda u radnom elementu:\nŠta kažete posle ovih slika, da li biste se usudili da prisustvujete veselju na kome ona peva? Komentatori su na društvenim mrežama podeljeni, i dok neki kažu da bi je "ženili iz momenta", drugi kažu da ne bi smeli da joj priđu i naruče pesmu.


U Briselu počeo prvi sastanak Radne grupe Beograd-Priština za tablice - Glas Srpske\nTanjug 21.10.2021 12:19\nBRISEL- U Briselu je danas počeo prvi sastanak Radne grupe eksperata Beograda i Prištine, koja bi trebalo da nađe obostrano prihvatljivo rješenje za spor oko registarskih tablica.\nSpecijalni predstavnik EU za dijalog Beograda i Prištine, Miroslav Lajčak, pozdravio je eksperte dve delegacije i najavio da će Radnom grupom, sastavljenom od po četiri predstavnika Beograda i Prištine, predsedavati njegovi savjetnici.\n"Grupa kojom će predsedavati moji savetnici sastajaće se redovno. Verujem da će konkretne nalaze predstaviti za šest meseci", napisao je Lajčak na Tviteru.\nU Briselu kažu da je cilj radne grupe da se nađe trajno rješenje za spor Beograda i Prištine oko registrskih tablica.\nRadna grupa je formirana na osnovu sporazuma dogovorenog 30. septembra tokom razgovora glavnih pregovarača Beograd i Prištine u Briselu. Tim sporazumom prekinuta je kriza na administrativnim prelazima između centralne Srbije i KiM i vraćena sloboda kretanja uz početak korišćenja naljepnica za registrske tablice.\nTada je dogovoreno i da se formira Radna grupa koja bi u narednih šest mjeseci trebalo da dođe do dogovora oko trajnog rešenja za pitanje primjene odnosno priznavanja registrskih tablica između Beograda i Prštine.\nNalazi Radne grupe trebalo bi da budu razmotreni na sastanku dijaloga Beograda i Prištine na visokom političkom nivou. U Briselu napominju da će se sastanci iz okvira dijaloga Beograda i Prištine, na nivou glavnih pregovarača i lidera, odvijati nezavisno od rada Radne grupe.\nSlužen parastos za 348 ubijenih Srba u hrvatskoj akciji “Maslenica”\nNetačna vijest o posjeti patrijarha Porfirija carigradskom patrijarhu\nMatić: Devizni priliv od turizma 1,4 milijarde evra


Dodikov zet i sin za godinu dana prihodovali 6,4 miliona KM Žurnal - Jedina slobodna teritorija\nRaj u Bakincima: Dodikov zet i sin za godinu dana prihodovali 6,4 miliona KM\nObjavljeno: 21.05.2019. u 19:54h\nZet predsjedavajućeg Predsjedništva BiH Milorada Dodika, Pavle Ćorović, pokazuje izuzetne virtuelne sposobnosti i to preko firme „KBV Datacom“ čiji su prihodi protekle godine povećani na 1.117.197 KM. „Prointer“, iza kojeg, po nezvaničnim informacijama koje godinama prenose ovdašnji mediji, stoji Igor Dodik, sin predsjedavajućeg, prihod je u 2018. povećao za čak 5,3 miliona KM.\nZet predsjedavajućeg Predsjedništva Bosne i Hercegovine Milorada Dodika, Pavle Ćorović, pokazuje izuzetne virtuelne sposobnosti i to preko firme „KBV Datacom“ čiji su prihodi protekle godine povećani na 1.117.197 KM.\nSamo 365 dana trebalo je Ćoroviću da firmi donese prosperitet i očito dobro plaćene podizvođačke poslove na prostoru Republike Srpske i priliv u kasu poveća za 831.344 KM. Da novac ne bi stajao, ulagan je u nove IT projekte pa je na kraju 2018. godine prikazao dobit od 64.434 KM.\nTo je svakako napredak, jer je „KBV Datacom“ u 2017. prikazao dobit od samo 15.480 KM i prihod od 285.853 KM. Mladi zet ulaže i u nove kadrove pa je, bar prema zvaničnoj evidenciji, zaposlio jednog radnika i sada ih je ukupno četvoro.\nFirma je, po podacima Agencije za posredničke, informatičke i finansijske usluge, na prostoru RS otvorena 2015. godine kada je prikazana dobit od samo 2.135 KM i prihod od 23.425 KM. Naredne godine prihod vrtoglavo skače na 564.522 KM, a i dobit se povećava na 31.344 KM.\nOd početka Ćorovićevog poslovanja sa firmom-majkom „KBV Datacom“ iz Beograda zarada iznosi 113.400 KM.\nS druge strane, „Prointer“, iza kojeg, po nezvaničnim informacijama koje godinama prenose ovdašnji mediji, stoji Igor Dodik, sin predsjedavajućeg, prihod je u 2018. povećao za čak 5,3 miliona KM. Kao i u „KBV“-u, novac se ne zadržava već se prosljeđuje na nove poslove pa je dobit, prema novom finansijskom izvještaju, 2.737.516 KM. U odnosu na godinu ranije manja za 358.248 KM.\nPORODIČNI ALBUM OD 52 TENDER SLIKE\nI ova godina dobro je počela za firmu. Bilo joj je potrebno samo 130 dana da dobije 52 tendera. Ukupna vrijednost tih ugovora iznosi 7.362.351 KM sa PDV-om. Takođe, tu su i tranše iz šest višegodišnjih okvirnih sporazuma vrijednih ukupno 2.301.126 KM! Dnevno - više od 74.000 KM iz budžeta!\nZa samo prve dvije sedmice ove godine „Pronter“ je dobio osam tendera vrijednih nevjerovatnih 3.026.265 KM. Odmah na početku kanulo je iz „Voda Srpske“ koje su po cijeni od 46.847 KM kupile IT opremu i planirale da umreže udaljene kancelarije. Dva dana kasnije obznanjeno je da Direkcija za civilno vazduhoplovstvo BiH (BHDCA) za održavanje računara i opreme plaća 32.760 KM. Četiri dana kasnije, dok je republički vrh praznovao, „Elektrodistribucija Pale“ licence za firewall uređaje plaća oko sedam hiljada maraka.\nI „Pošte Srpske“ još od nastanka ove firme zadovoljne su uslugama pa su joj namijenile ugovor težak 152.026 KM za modernizaciju mreže, nabavku rezervnih dijelova za „storage sistem“ – 14.976, održavanje tog sistema – 17.55O i tehničku podršku Službi za internet – 8.190 KM.\nStotine hiljada maraka, tačnije 299.052, u kasu tender stručnjaka daće u Vlada Republike Srpske, koja ih je odabrala za održavanje „data centra“ i infrastrukture informacionog sistema. Da je odabrani ponuđač dobro poznat znalo se i po raspisivanju ovog tendera, kada je Vlada tražila mnoštvo sertifikata zaposlenih u odabranoj firmi. Sve to, dakako, imali su „Prointerovci“, jer su i u prethodnoj godini bili na braniku IT sistema izvršne vlasti.\nNakon stotina hiljada, 14. januara firmi slijede milioni. I to od Uprave za indirektno oporezivanje Bosne i Hercegovine koja polovinom januara sklapa ugovor vrijedan čak 2.491.300 KM za instaliranje video nadzora na graničnim prelazima i objektima koje koristi UIO BiH. Ovog puta „Prointeru“ pomaže agencija „Kamir“ iz Širokog Brijega.\nHidroelektrane na Trebišnjici optički kabl plaćaju 175.261 KM, ali iznajmljuju i poslovnu štampu za 117.000 KM. Agencija za bezbjednost saobraćaja RS 28. januara za radare izdvaja 94.185 KM, a stog dana za sistem koji će evidentirati prekršaje dodatnih 241.000 KM...\nPolovina februara za firmu je bila unosna na tenderima. Tako 11. u mjesecu od „Elektroprivrede RS“ dobija ugovor od 234.000 KM, a već 12. i od Ministarstva unutrašnjih poslova RS – radari za 528.000 KM! Dobre ugovore „Prointeru“ je namijenila i Republička uprava za geodetske i imovinsko-pravne poslove. Virtuelizaciju IT infrastrukture i izradu digitalnih katastarskih planova platiće kroz dva ugovora vrijedna ukupno 406.000 KM…\nDodik junior informaciju o vlasništvu demantovao je samo jednom. Godinama kasnije, iako se ponavljala u medijima, nije mu smetala.


Tanjug 13. aprila 2021. 17:33\nNJUJORK – Specijalni predstavnik generalnog sekretara i šef Unmika Zahir Tanin izjavio je danas da je dijalog sa Beogradom osnova napretka, koja „mora doći iznutra“ i da to moraju shvatiti političari u Prištini.\nOn je na početku sednice Saveta bezbednosti Ujedinjenih nacija o Kosovu podsetio na današnji razgovor sa predsednikom Aleksandrom Vučićem i premijerom privremenih institucija Aljbinom Kurtijem i ukazao da su svi oni su podvukli da jedino smislen i iskren dijalog i politike koje gledaju u budućnost mogu da dozvole da se ovi odnosi razviju i zajednički interesi ispune.\n„Svi politički akteri bili svesni centralne važnosti svojih odnosa za napredak na evropskom putu“, rekao je Tanin.\nNedavno održane izbore na KiM Tanin je ocenio kao uspešne i istakao da se nova vlada na čelu sa Kurtijem suočava istovremeno sa velikim mogućnostima i izazovima.\n„To je mogućnost da se izmeni narativ novih generacija. Smanjenje tenzija zahteva da vladajuće i opozicione partije sarađuju na višim interesima. Svestan sam frustracija javnosti i njihove želje da imaju budućnost manje opterećenu nacionalističnkim sloganima“, rekao je Tanin.\nSZO: Bogati da ne vakcinišu decu, već da doniraju Kovaksu\nAutobus za vakcinaciju sutra na Zemunskom keju\nŠpan: Narednih šest nedelja ključni za dalju situaciju\nGovoreći o izboru Vjose Osmani za predsednicu on je ukazao da je ona druga žena koja je izabrana na taj položaj, kao ida su izglasane 43 žene, koje predstavljaju 36 odsto celokupnog parlamenta.\n„To je omogućilo Kosovu da zauzme mesto zajedno sa ostalim društvima sa visokim procentom zastupljenosti žena. Novi parlamentarni saziv Kosova uključuje žene na pozicijama dva od tri zamenika premijera, dok se pet žena nalazi na ministarskim pozicijama“, rekao je Tanin.\nOn je dodao i da će posebna važnost biti posvećena verskim slobodama i toleranciji uz konstataciju da Misija nastavlja da pažljivo prati sve incidente koji pogađaju verske objekte i da nastavlja da radi sa zajednicama i vlastima kako bi se obezbedila zaštita takvih mesta.\n„Podstičemo vladu da napreduje na sudbini razjašnjavanja sudbine nestalih i da sarađuje sa grupama iz beograda koje se bave tim pitanjem“, zaključio je Tanin.\nKada se radi o pandemiji, Tanin je istakao da iako su uvedene dodatne mere, zaraza dostiže najveći nivo od početka pandemije i da je na KiM zabeleženo više od 2.000 smrtnih slučajeva od početka pandemije što je najviše po glavi stanovnika.\n„Na Kosovo su stigle prve doze vakcina protiv korona virusa preko kovaks sistema. Od suštinske važnosti je da se ubrza vakcinacija na KiM. Misija nastavlja da radi na terenu u skladu sa planom“, zaključio je Tanin.\n„Prijatelji“ se konačno vraćaju na male ekrane,…\nSamit Brdo-Brioni o proširenju EU na zemlje Zapadnog Balkana


Drecun: Kfor ćuti; Šta će albanska vojska na KiM - Info 24\n„Oni su okupirali, ulaskom svojih snaga, deo naše teritorije. Ne reaguju UN i Kfor“, kaže Drecun na TV Pink.\nNaglasio je da po Rezoluciji 1244 jedino vojno prisustvo na KiM može da bude prisustvo Kfor-a.“Kako je Kfor mogao da dozvoli prisustvo vojne sile koja nije u sastavu Kfora? Zašto ih nisu sprečili? Ko je doneo političku odluku da se tako nešto dozvoli“, upitao je Drecun.\nNaveo je da se time šalje poruka Beogradu da albanska armija može da pomogne specijalnim jedinicama Prištine da dovrše etničko čišćenje sa KiM i da proteraju do kraja Srbe sa KiM. „Srbiji se šalje izuzetno opasna poruka koja može region da odvede u novo ratno stradanje, šalje nam se poruka da u slučaju da pokušamo da branimo srpski narod, ako dođe do eventualnog nasilja na severu, da će Albanija poslati svoju vojsku da nam se suprotstavi i da možemo da očekujemo vojsku Albanije na vrhu Kopanika gde je administrativna linija“, rekao je Drecun.\nZabrinjava ga, kaže, opasnost od povezivanja nekih procesa, kao što su najavljeni protesti dela opozicije u Srbiji koja najavljuje veliki skup 13. aprila i zajedničke pripreme albanske vojske i takozvanih kosovskih bezbednosnih snaga za mogući upad na sever KiM.“Šta ako se poklopi da se u isto vreme preduzmu neke akcije protiv srpskog naroda na severu KiM i pokrenu se nasilni protesi u Beogradu ili u drugim gradovima Srbije? Kakve su to tajne aktivnosti između nekih lidera SzS poput Ðilasa i Jeremića u Skoplju? O čemu se razgovaralo sa Zoranom Zaevim u Skoplju“, upitao je Drecun.\nNaveo je da je Zaev u odličnim odnosima sa Ramušem Haradinajem i sa Albancima, te postavio pitanje da li je Ðilas nekakav posrednik u razgovorima ili u pravljenju nekih planova.“Zašto se u poslednje vreme u celu priču protesti “Jedan od pet miliona“ uključio Sulejman Ugljanin koji godinama ima tajnu saradnju sa Albancima. Šta ako se desi da se u isto vreme pokrenu neke akcije protiv Srba na severu KiM, nezakonite nasilne aktivnosti u Novom Pazaru, na jugu centralne Srbije i u Beogradu“, upitao je Drecun.\nSimić:Vežbe umesto dijaloga,KFOR pasivan\nZajedničke vežbe traganja i spasavanja u planinama koje obavljaju pripadnici Vojske Albanije i Kosovskih bezbednosnih snaga imaju za cilj da skrenu pažnju javnosti sa svih otvorenih pitanja između srpskog i albanskog naroda na KiM, a koja treba da budu rešena kroz dijalog, ocenjuje potpredsednik Srpske liste Igor Simić.\n„Posle četiri meseca, više niko ne spominje ukidanje taksi i nastavak dijaloga što je vrlo opasno“, rekao je Simić za Pink i skrenuo pažnju da su se tenzije i nasilje dešavali onda kada nije bilo dijaloga između Srba i Albanaca.\nOn istovremeno ocenjuje da je Kfor previše pasivan i da ćuti na različite aktivnosti Kosovskih bezbednosnih snaga.\n„Kad je Priština odlučila da KBS pretvori u nekakvu vojsku, Kfor je poručio da će NATO preispitati odnose sa njima. Prošlo je više od tri meseca, još ne znamo rezultat njihovih analiza i odgovor na dešavanja u Prištini“, rekao je Simić.\nSimić, međutim, dodaje i da je bilo kakvo međunarodno prisustvo bolje nego da kosovske institucije smatraju da imaju odrešene ruke da rade „šta im se prohte“.\nOn je rekao i da su oči Srba, kada je u pitanju njihova bezbednost, uprte u Vojsku Srbije i obećanje predsednika Aleksandra Vučića da država neće mirno gledati da bilo ko proteruje Srbe sa KiM.\n„Nama je potreban mir, isto kao i Albancima i potrebno je da znamo da nismo sami. To se pokazuje ne samo rečima Vučića, već i delima kroz institucije Srbije koje su prisutne na KiM i trude se da nam olakšaju život“, rekao je Simić.\nPripadnici Vojske Albanije i Kosovskih bezbednosnih snaga nalaze se na zajedničkoj vežbi traganja i spasavanja u planinama, rekla je pre neki dan ministarka odbrane Olta Džačka.\nDžačka je na svom fejsbuk profilu napisala da se na taj način nastavlja saradnja Prištine i Tirane u raznim oblastima.\nTags: Drecun, info24, Kfor ćuti, portal www.info24.rs, Šta će albanksa vojska na KiM


OstaloProizvodnjaPoljoprivreda, Ribarstvo, Šumarstvo, Drvna industrija\nKonkurs za oglas "Majstor - STOLAR" kompanije Isola di Bali je istekao i konkurisanje na oglas je onemogućeno!\nIsola di Bali je proizvodno preduzeće osnovano 2009. godine.\nPrvobitno je naša ponuda obuhvatala isključivo ručno rađeni nameštaj od punog drveta. U skladu sa rastućim željama i zahtevima klijenata, vremenom smo naš asortiman upotpunili nameštajem od pločastih materijala po meri i želji kupca i modularnim italijanskim garniturama.\nZemun, Beograd, Autoput za Zagreb 18\nMajstor - 2 izvršioca za sklapanje i montažu\nMajstor pomoćnik - 1 izvšilac za sklapanje i montažu\nNOVI BEOGRAD - Ledine, SURČIN\nPuno radno vreme: Pon-Sub. 08-16h\nPotrebni samostalni majstori za rad u proizvodnji nameštaja od pločastih materijala\nSklapanje i montaža nameštaja od pločastih materijala,\nRazvijene veštine u brzom sklapanju proizvoda\nSnalažljivost u rešavanju nepredviđenih situacija na terenu\nPrevoz i montaža nameštaja – rad na terenu\nVozačka dozvola, poželjna, C kategorija\nIskustvo u stolarskim poslovima iz programa pločastog nameštaja minimum 2 godine.\nOgovornost za realizaciju posla\nFiksnu mesečnu platu shodna iskustvu i stručnosti\nMolimo Vas da pošaljete Vaše prijave sa fotografijom samo ako ispunjavate tražene uslove elektronskim putem.


Gubitak “Budvanske rivijere” za četvrtinu veći - TU Magazin\nGubitak “Budvanske rivijere” za četvrtinu veći\nGubitak hotelske grupe “Budvanska rivijera”, čiji je većinski vlasnik Vlada Crne Gore, u prvom kvartalu iznosio je 736.300 evra, što je 24 odsto više u odnosu na isti period prošle godine, objavio je podgorički Dan.\nList navodi da je poslovni prihod tog budvanskog preduzeća, na čijem je čelu potpredsednik DPS Svetozar Marović, na kraju marta iznosio 1,1 milion evra, što je oko 42 odsto više nego u istom periodu lani. Poslovni rashodi su povećani za petinu i iznosili su 1,83 miliona evra.\nUkupna aktiva “Budvanske rivijere” na kraju prvog tromesečja vredela je 188,6 miliona evra i bila je 2,4 puta veća nego u uporednom periodu. Neraspoređena dobit kompanije dostigla je 8,8 miliona evra, preneo je sajt bankar.me pisanje podgoričkog dnevnika.\nVećinski vlasnik “Budvanske rivijere” je crnogorska vlada, koja preko fondova ima 60 odsto deonica.\n“Budvanska rivijera” je uvrštena u plan privatizacije za ovu godinu, ali da bi bio raspisan tender za prodaju akcija preduzeća potrebno je da se to društvo razdvoji u dva. U sklopu jednog bili bi hoteli “Sveti Stefan” i “Miločer”, dok bi ostali hoteli pripali drugom društvu.


MMF-ova prognoza: Klackamo se na ivici recesije\nMeđunarodni monetarni fond značajno je povećao prognozu privrednog rasta evropskih zemalja u tranziciji, pri čemu je za Srbiju objavljena prognoza rasta od 0,5 posto u ovoj godini i tri posto u sledećoj. S druge strane, pojedini domaći ekonomisti ukazuju da je srpska privreda već u recesiji, odnosno da nekoliko uzastopnih tromesečja ima pad privredne aktivnosti.\n– Na osnovu podataka Republičkog zavoda za statistiku, u trećem tromesečju prošle godine bruto domaći proizvod je desezonirano smanjen 0,7 odsto, u četvrtom 0,3 odsto, što znači da je recesija počela u drugoj polovini 2011. i da smo upravo ušli u četvrto tromesečje nove recesije – naveo je ekonomista dr Miroslav Zdravković u svojoj analizi privrednih aktivnosti, objavljenoj na sajtu "makroekonomija.org".\nIako se, dodaje Zdravković, sada, u drugom kvartalu godine, može očekivati blagi rast privrednih aktivnosti, to neće promeniti osnovnu konstataciju koja je glasi da je privreda Srbije već u recesiji.\nIako je Vlada Srbije ranije izrazila očekivanja da će BDP biti povećan 1,5 posto, i MMF, ali i Narodna banka, kao i brojni domaći ekonomisti, ukazivali su na to da je to prilično nerealan scenario te da će, ako ga uopšte bude, rast srpske privrede u ovoj godini biti veoma mali. Nove analize MMF-a ipak odišu blagim optimizmom i ukazuju na to da bi domaća ekonomija mogla ove godine zadržati "glavu iznad vode", dok bi već u sledećoj rast mogao biti značajniji.\n- Kratkoročni izgledi za rast evropskih privreda u tranziciji su u bliskoj vezi s razvojem situacije u evrozoni. Veći deo posledica usporavanja rasta zone evra s kraja 2011. je već apsorbovan pa se očekuje da će 2012. godine rast trgovine i proizvodne aktivnosti ubrzati, kako u evrozoni, tako i u čitavom svetu - navodi se u redovnom polugodišnjem izveštaju MMF-a.\nOd nama susednih zemalja, MMF za Hrvatsku predviđa da će ove godine zabeležiti pad domaćeg bruto proizvoda od 0,5 odsto, a zatim i rast sledeće godine od jedan posto. Za Mađarsku Fond u ovoj godini ne očekuje ekonomski rast, dok bi on sledeće godine trebalo da iznosi 1,8 posto.\nInače, po Zdravkoviću, "ulazak u recesiju bio je posledica pada proizvodnje od drugog tromesečja prošle godine i pada prometa u trgovini tokom cele godine, kao i usluga zdravstva i socijalne zaštite, dok su ove sektore pratili smanjivanjem dodate vrednosti finansijske delatnosti i poslovanje s nekretninama", objasnio je Zdravković.\nPo njemu, "moguće je da usled previše dubokog pada privredne aktivnosti u prvom tromesečju, u drugom čak dođe i po blagog rasta, kao posledice nadoknađivanja izgubljenih radnih dana u prvom tromesečju, ali to neće promeniti osnovnu konstataciju o recesiji". Zdravkovića smatra da će "izlazak iz recesije kroz rast izvoza veoma zavisiti od vrednosti poljoprivredne proizvodnje u ovoj godini".


Nagradni konkurs „Tragom Nastasijevića“ – GM Press\nRedakcija 7 avgusta, 2020\t0 Komentara\nBiblioteka „Braća Nastasijević“ iz Gornjeg Milanovca podseća sve koji vole da pišu da je u toku Nagradni konkurs „Tragom Nastasijevića“.\nKao i ranjie, pozivaju se stvaraoci svih uzrasta –učenici osnovnih i srednjih škola, zatim odrasli-afirmisani i neafirmisani. Zaposleni u Biblioteci nemaju pravo učešća na konkursu.\nKategorije konkursa obuhvataju pesmu, kratku prozu i esej. Okvirna tema konkursa jeste stvaralaštvo čuvene umetničke porodice Nastasijević,premda će stručni žiri, koji imenuje Biblioteka, u svim kategorijama ceniti i ostale samostalne i autentične umetničke priloge.\nTekstove dostavljati isključivo u elektronskoj formi, u PDF i WORD formatu, font Times New Roman,12; obim teksta ne bi trebalo da prelazi 15 000 karaktera(sa razmacima). Biblioteka zadržava pravo lektorisanja priloga, u proceduri objavljivanja, uz eventualne konsultacije sa autorom.\nKonkurs je otvoren od 1.juna do 10.septembra 2020.godine. Stručni žiri će 25.septembra 2020. godine objaviti rezultate konkursa. Nagrađeni radovi biće objavljeni i promovisani u zborniku Biblioteke „Slovo Ćirilovo“, tokom manifestacije „Dani Nastasijevića“ u oktobru 2020. Autorska prava i međusobni odnosi učesnika konkursa i Biblioteke biće uređeni uz poštovanje pozitivnih propisa. Uz široko poštovanje slobode umetničkog stvaranja, Biblioteka zadržava pravo da ne uzme u razmatranje radove koji zagovaraju bilo koji oblik netolerancije i diskriminacije.\nKonkurs:Tragom Nastasijevića 2020.\nGM Press / Biblioteka „Braća Nastasijević“\nTags: biblioteka braća nastasijević, nagradni konkurs, tragom nastasijevica


Foto: Opština Voždovac / RAS Srbija\nKako navode u opštini, određene površine centra nisu registrovane i zavedene kao njegov deo, a uočena su i brojna oštećenja.\n- Krov prokišnjava, plafoni na plivalištu otpadaju, vlaga je u blizini električnih instalacija što preti da ugrozi bezbednost posetilaca. Pločice na bazenu su prilično oštećene, voda u bazenima hladna, temperatura objekta nezadovoljavajuća, otpadaju delovi fasade, fitnes centar sa izlepljenim i raspadnutim spravama za vežbanje - opisuju iz komisije opštine Voždovac stanje u kome se nalazi centar.\nKako kažu, objekat ima oko 5.500 kvadrata poslovnog prostora, bez otvorenih bazena i teniskih terena, a ustanovljno je da nekoliko lokala nije imalo ugovore o plaćanju zakupa.\nUništen plafon u Sportskom centru "Banjica"\nKomisija je utvrdila i da "10 teniskih terena u okviru sportskog centra nije registrovano, te da ne postoje zvanični tragovi o izdavanju tih terena i prihodima koje su ostvarivali".\nPrema procenama komisije, VK "Partizan" je samo od zakupa lokala "prihodovao oko 30 miliona dinara godišnje, a stvorio je dugove veće od 120 miliona dinara".\nOpština Voždovac je nedavno započela proces preuzimanja sportskog centra na Banjici nakon odluke Apelacionog suda i rešenja Grada Beograda, a urađena je projektna dokumentacija za rekonstrukciju i poboljšanje energetske efikasnosti.\nZapušteni fitnes centar\nIz opštine kažu da su izvršena i geološka ispitivanja, te da je pronađena termalna voda koje će biti iskorišćena za grejanje celog sprotskog centra i vode u bazenima.


Fetel u Meksiku do 50. pol-pozicije u karijeri - Sportklub\nFetel u Meksiku do 50. pol-pozicije u karijeri\nFormula 1 Autor:Sport Klub28. okt. 201721:02 > 21:17\nVozač Ferarija Sebastijan Fetel osvojio je pol-poziciju pred nedeljnu trku za Veliku nagradu Meksika na stazi "Braća Rodrigez".\nSebastijan Fetel je do 50. pol-pozicije u karijeri došao u vremenu 1:16.488, što je i novi rekord staze, dok će iz prvog reda u nedelju krenuti i vozač Red Bula Maks Ferstapen, koji je bio drugi sa 86 hiljaditih delova sekunde slabijim vremenom.\nVodeći u generalnom plasmanu Britanac Luis Hamilton je ostvario treće vreme, dok je njegov klupski kolega iz Mercedesa Valteri Botas bio četvrti. Peto najbolje vreme je imao Kimi Raikonen u bolidu Ferarija, a sledili su vozač Fors Indije Esteban Okon, Danijel Rikardo u Red Bulu, zatim dva vozača Renoa Niko Hulkenberg i Karlos Sainc junior, dok je prvih deset kompletirao drugi vozač Fors Indije Serhio Perez.\nTrka za Veliku nagradu Meksika je na programu u nedelju od 20 časova, a direktan prenos možete pratiti na Sport klubu 1. Ukoliko Luis Hamilton bude na kraju trke među prvih pet, bez obzira na rezultate ostalih, osvojiće i novu šampionsku titulu u F1.


Bjelorusko kuhanje u ruskom kotlu kao lekcija za Srbiju | Bjelorusija, Rusija | Al Jazeera Balkans\nBjelorusko kuhanje u ruskom kotlu kao lekcija za Srbiju\nRusija je upletena i kada se Srbija zahvaljuje Belorusiji na poklonjenim četiri polovna aviona MIG-29, piše autorEPA\nKada je pre mesec dana beloruski predsednik Aleksandar Lukašenko stigao u državnu posetu Beogradu, javnost u Srbiji se, po običaju, podelila. Za jedne je to bio sastanak Aleksandra Vučića sa "poslednjim diktatorom Evrope" i izneverivanje evropskog puta Srbije. Za druge, pak, to je bila prilika da se sa nekom vrstom nostalgije prisete da je Lukašenko bio jedini strani lider, koji je posetio Beograd u vreme NATO bombardovanja Savezne Republike Jugoslavije 1999. godine. Štaviše, to je podstaklo i razmišljanja o jačim vezama sa Evroazijskom ekonomskom unijom, kao mogućoj alternativi Evropskoj uniji.\nMeđutim, u medijskim analizama i jedni i drugi su zanemarili to da su odnosi Beograda i Minska, zapravo, skoro uvek bili u funkciji ili bar u senci odnosa Beograda i Moskve. Kako 1999. godine, tako i danas. Pre tri decenije Slobodan Milošević se nadao da će posetom Lukašenka i izglasavanjem Rezolucije o priključenju Jugoslavije konfederaciji Rusije i Belorusije uspeti da podstakne Ruse da odlučnije reaguju na NATO agresiju. Bezuspešno.\nI danas, kada se Srbija zahvaljuje Belorusiji na poklonjenim četiri polovna vojna aviona MIG-29, Rusija je upletena. Ne samo što se remont i modernizacija poklonjenih letelica radi u saradnji sa ruskim proizvođačem, već danas Minsk i Beograd povezuje i to što pokušavaju da balansiraju između suprotstavljenih politika i geopolitičkih strategija Zapada i Rusije.\nTrzavice oko naftovoda 'Družba'\nA kako belorusko balansiranje ide možda najviše govore prvi dani 2020. godine, kada je Rusija obustavila snabdevanje Belorusije sirovom nafrom, uprkos tome što su u sedmici pred Novu godinu Putin i Lukašenko dva puta telefonom razgovarali u vezi sa isporukama sirove nafte i prirodnog gasa za 2020. godinu. I dok su dva lidera u poslednjem danu 2019. godine postigla dogovor o dvomesečnim isporukama gasom i time izbegli prekid snabdevanja, problem oko nafte nije rešen i snabdevanje dve beloruske rafinerije je presušilo na nekoliko dana. Belorusija je odmah prestala da inostranstvu prodaju naftu i nafne derivate, pre svega, benzin, kerozin i dizel gorivo, kako bi podmirila potrebe sopstvene ekonomije.\nIako je bilo ekonomista koji su navodili kako bi na ovaj ruski potez Belorusija mogla da odgovori prekidanjem tranzita ruske nafte naftovodom "Družba", koji preko Belorusije ide ka EU, nikome u Minsku to nije ni palo na pamet. Preko ovog gasovoda se godišnje u EU transportuje 66 miliona tona nafte, što je 40 ruskog izvoza nafte u EU, pa samim tim pitanje beloruske tranzitne takste za ovu naftu je deo rusko-beloruskih pregovora o količinama i ceni nafte za samu Belorusije.\nNa prvi pogled, neko bi mogao da pomisli da je ovo uobičajena naftna trzavica između dve zemlje, koje su pre dve godine. Naime, u poslednje dve decenije bilo je najmanje šest ovakvih sukoba oko nafte u kojima je Minsk često nastojao da višestruko naplati svoju strateški dobru geografsku poziciju između Rusije i EU-a. Pa je tako u tim sukobima, pre dve godina, Moskva za trećinu smanjima isporuke nafte, jer Minsk nije plaćao dugove za ruski gas, a 2007. godine je Moskva čak prekinula isporuke nafte preko "Družbe", jer je bila besna zbog visine tranzitne takse koju je nametnuo Minsk.\nAli, ovog puta izostajanje novog dogovora o isporukama gasa i nafte ima sasvim drugačiju težinu u odnosu na prethodne godine. Ono se dešava u trenutku kada se navršilo dve decenije otkad su dve zemlje potpisale ugovor o stvaranju Unije Rusije i Belorusije, sa namerom da jednog dana stvore federaciju, nalik na SSSR, sa zajedničkim šefom države, ustavom, vojskom, parlamentom, valutom, zastavom, grbom i himnom.\nNeće biti jeftine nafte...\nIako na tom ugovoru, uz potpis Borisa Jelcinja, stoji upravo njegov potpis, Lukašenko protekle dve decenije nastoji da konačni cilj ugovora učini što daljim. Ali, protekle dve godine aktuelni stanar Kremlja krenuo je u suprotnom smeru. Putin je povećao pritisak na Lukašenka da ubrza vojnu i ekonomsku integraciju dve zemlje. Kako je rekao, Rusija nije spremna da "subvencioniše" isporuke energenata bez dajlih ekonomskih integracija. Šta Kremlj očekuje možda je najjasnije formulisao ruski premijer Dmitrij Medvedev, rekavši da "neće biti jeftine nafte sve dok Belorusija u 30 oblasti ne unificira zakone sa ruskim". Tu Rusi, pre svega, misle na poreski sistem i ekonomska pravila, kao i da to bude potpisano kao ugovor o daljoj integraciji.\nS druge strane, ukoliko Minsk ne pristane na integraciju, a Moskva joj podigne cenu nafte na nivo cena na svetskom tržištu, Belorusija će izgubiti do pet odsto svog bruto društvenog proizvoda. Osim toga, petinu svog BDP-a Belorusija pravi tako što u svojim rafinerijama prerađuje rusku naftu i potom je izvozi. Kada se na to doda da Minsk duguje Moksvi 7,6 milijardi dolara, što je oko 40 odsto njenog spoljnog duga, a da se socijalni mir u Belorusiji zapravo namiruje jeftinim ruskim energentima, jasno je kolika je Putunova moć u pregovorima.\nA jasno je i da se Minsk plaši da će izgubiti deo svog suvereniteta u ovim ekonomskim integracijama. Strah u Minsku je još veći kada se čuju procene da zapravo Putin želi da unija dve zemlje, ne samo ekonomski, već i politički zaživi do kraja njegovog predsedničkog mandata 2024. godine, kako bi onda postao predsednik te unije i time izbegao da sprovodi ustavnu vratolomiju i eventualno se ponovo kandiduje za predsednika Rusije. Konkretno, od toga najviše strahuje Lukašenko, jer bi to bio uvod u kraj njegove vlasti i moći duge više od 25 godina.\nKada je došao na vlast, Lukašenko je nastojao da Belorusija izbegne šok ekonomske tranzicije, što je uspeo, oslanjajući se na pomoć Moskve, konkretno na njene jeftine energente i finansijsku pomoć. Oslanjajući se na Moskvu, Lukašenko je uspeo da Belorusija bude zemlja dobrih puteva, sa relativno dovoljno radnih mesta, izvesnim prosperitetom i znatno manjim jazom između bogatih i siromašnih, za razliku od Rusije ili Ukrajine. Ovo je bilo moguće samo kroz postepenu sve veću ekonomsko-finansijsku zavisnost od Rusije koja, međutim, sada prerasta u političku. I to, pre svega, jer Kremlj želi da unovči sve ono što je proteklih decenija ulagao.\nIgra na NATO-kartu\nTo je postalo jasno početkom 2019. godine, kada je Belorusija tražila od Rusija da joj odobri kredit od 600 miliona dolara kako bi refinansirala rate za kredite koju su joj prispevali prošle godine. Kremlj je najpre saopštio da se radi na odobravanju kredita pa je ruski ministar finansija čak rekao da je odobrenje suštinski već doneto. Ali, ni do kakvog transfera novca nije došlo, a pre tri meseca je beloruski ministar finansija saopštio da oni više ni ne očekuju da će dobiti taj kredit.\nU situaciji kada su presušili novi ruski krediti, zaduženost prema Rusiji raste a pregovori oko cene i količina nafte i gasa su sve napetiji, Lukašenkovi manevri u balansiranju između Rusije i Zapada, uz odlaganje daljih integracija sa Rusijom, više ne prolaze. Dovoljno je bilo da Rusija promeni zakon o porezima i akcizama pa da to do ivica finansijskoj ambisa gurne Belorusiju, koja 40 odsto svojih proizvoda izvozi u Rusiju, a iz nje uvozi 80 odsto neophodnih energenata. Kako se procenjuje, ova zakonska promena u Rusiji, ukoliko Belorusija ne dobije neki izuzetak, smanjiće naredne četiri godine beloruske prihode za čak 11 milijardi dolara.\nIako svestan da mora da izbegne ukrajinski scenario, Lukašenko je u ovoj geopolitičkoj igri izvukao i NATO kartu. To svedoči njegov nedavni intervju za Eho Moskve, u kojem je rekao da je uveren da bi Zapad i NATO odgovorile na odgovarajući način ako bi Rusija pokušala da povredi suverenitet Belorusije. Prema njegovim rečima, eventualno rusko ugrožavanje suvereniteta Belorusije će članice NATO-a shvatiti pretnjom za njih same, pa će svi biti uvučeni u rat. Doduše, dodaje, ne veruje da je Rusiji potrebna takva vrsta "glavobolje".\nSamo koji dan ranije je načelnik Generalštaba beloruske vojske Oleg Belokonev rekao da Minsk i NATO diskutuju o formatu u kojem mogu da se održe zajedničke vojne vežbe Belorusije i Alijanse. Prema njegovim rečima, preduslov za to je da Belorusija i Rusija ostanu saveznici. Dakle, Lukašenko i njegovi generali su vrlo svestan da ne smeju previše da guraju prst u oko ruskom medvedu. "Nismo kolosalno velika zemlja sa ogromnim resursima, ali smo u centru 'kotla'. Ovde se ukrštaju interesi Zapada i Istoka, i to ne samo ruski, kao i severa i juga", rekao je Lukašenko, dodajući da, "budući da smo u tom kotlu, moramo se ponašati tačno, suptilno i precizno kako ne bismo u njemu bili skuvani".\nBolna ekonomska golgota\nLukašenko se ovde trudi da, pre svega, on ne bude politički skuvan, budući da oni koji su proteklih sedmica u centru Minska protestovali protiv Putina i ruske politike prema Belorusiji sasvim sigurno nisu naklonjeni višedecenijskom šefu beloruske države. EU je, pak, spremna da sa njim sarađuje i više ne govori o njemu kao "poslednjem evropskom diktatoru", ali to ne znači da je spremna da mu pruži ogromnu finansijsku pomoć neophodnu da bi izbegao finansijski kolaps u slučaju okretanja leđa Rusima. EU, zapravo, priželjkuje da demokratske snage dođu na vlast u Minsku, ali da paradoks bude veći, u trenutnim okolnostima jedino Lukašenko zasad eventualno može da spreči scenario u kojem Belorusija ne gubi svoju nezavisnost.\nNATO, EU i uopšte Zapad malo tu mogu da učine a da pritom ne prođe kroz veoma bolnu ekonomsku golgotu. Sve ovo mogla bi da bude korisna lekcija za Srbiju, koja zasad uspeva da balansira između Zapada i Rusije. Jačim vezama sa Rusijom, ali istovremenim vojnim vežbama sa NATO-om, Srbija je uspela da bar Nemce i još neke Evropljane ubedi da je, za razliku od Amerikanaca, ne stavljaju stalno pred izbor - ili u EU, ili saradnja sa Rusijom. Iako je položaj Srbije, u odnosu na Belorusiju, povoljniji, jer nije u neposrednom strateškom dvorištu Rusije, Beograd bi iz beloruskog kuvanja u kotlu između Rusije i EU mogao mnogo toga da nauči o nacionalnim interesima, slovenskom bratstvu i ljubavi među narodima.\nBjelorusija se želi približiti Zapadu uprkos 'histeriji' Rusije\nProtesti protiv integracije Bjelorusije i Rusije


Sportske.net - Vila postaje "plava", ko će sve u Birmingem?\nVila postaje "plava", ko će sve u Birmingem?\nNovi učesnici Premijer lige pred teškim izborom.\nKapiten Japana posle PL i Serije A stiže i u Bundesligu\nPoznata je politika Čelsija prema mladim igračima, uostalom upravo zbog nje su i dobili transfer suspenziju u narednim rokovima. Klub iz Londona ili pozajmljuje ili prosto ne pruža priliku mladim fudbalerima.\nAston Vila sa druge strane se usrećila sa Tejmijem Abrahamom, mladi Englez i fudbaler Čelsija na pozajmici u Vili, je prošle godine bio ponajbolji igrač tima iz Birmingema, koji se ove sezone vratio u Premijer ligu.\nMeđutim, još uvek nije izvesno da li će mladi napadač ostati još godinu dana ili se vraća u London, deluje da će ipak biti ova druga opcija što otvara novu transfer šansu za Aston Vilu.\nPrema pisanjima engleske štampe zainteresovani su za još jednog mladog "Plavca" Itana Ampadua. Defanzivac je prošle sezone zabeležio tek pet utakmica na "Stamford Bridžu", dok je šest puta upisao nastup za Vels u prošloj sezoni.\nPo pravilima FA samo jedan igrač iz jednog kluba može biti pozajmljen drugom, s toga Abraham i Empadu ne bi mogli da zaigraju zajedno u Birmingemu već samo jedan, uskoro će se videti i ko. Geri Kejhil, takođe bivši igrač Čelsija ima ponudu da se vrati u klub odakle je ponikao, Aston Vila će u sledećoj sezoni nastupiti sa genima "Plavaca", ne zaboravimo da je tu i Džon Teri koji vrši funkciju asistenta trenera.\nOvog cupavca toliko hvalili plastikaneri na ovom sajtu a on nista specijalno nije pokazo kad god je igrao, prosek kakvih ima na tone\nVeci je klub Aston Vila nego Celsi.


INFORMATIČKA (NE)PISMENOST Novo istraživanje potvrdilo loše stanje u upotrebi novih tehnologija\nKvalitet obrazovanja sveli na najmanju moguću mjeru\n- Ljudi teško žive, to je tačno. Ali, postajemo siromašni i sa znanjem i upotrebom novih tehnologija jer smo kvalitet obrazovanja sveli na najmanju moguću mjeru i većina danas ne teži znanju, nego zvanju – ističe politički analitičar Vehid Šehić.\n- U BiH imate informatički nepismene građane, ali i informatički nekompetentne institucije, administraciju. To što četvrtina građana nikada nije koristila internet ili trećina računar ne bi trebalo da je zbog siromaštva. BiH prednjači po komunikaciji po društvenim mrežama. Suštinski je problem obrazovanje, i to što država ne koristi te nove tehnologije – dodao je Čavalić.\nInformatička nepismenost Istraživanje Računari Agencija za statistiku


Salkić: Povećanja sredstava za povratak u RS - Klix.ba\nBiH Salkić: Povećanja sredstava za povratak u RS\nSalkić: Povećanja sredstava za povratak u RS\n31.12.2011. u 13:09\nBudžetska stavka - Doznake za finansiranje povratka u Republiku Srpsku za 2012. godinu povećana je za 900.000 KM u odnosu na plan od 2.750.000 KM za ove namjene, tako će u narednoj godini za podršku povratku u RS biti na raspolaganju 3.650.000 KM u entitetskom budžetu.\nSredstava za podršku povratku u RS povećana su zahvaljujući uloženim amandmana poslanika iz Kluba SDA-SDP u Narodnoj skupštini RS, saopćio je danas potpredsjednik Skupštine Ramiz Salkić.\nPoslanici su u svojim amandmanima tražili povećanje izdvajanja sredstava za podršku povratku ističući kako su povratnici u sveopćoj krizi najugroženija kategorija stanovništva u Bosni i Hercegovini i da za rješavanje njihovih problema treba izdvajati više sredstava.\nBudžetom Republike Srpske za podršku povratku bilo je planirano izdvajanje sredstava na nivou iz ove godine.\nPoslanici iz Kluba SDA-SDP u Narodnoj skupštini RS su insistirali na povećanju planiranih izdvajanja kako bi se ubrzali procesi rješavanja mnogobrojnih problema povratnika, stvorili povoljniji uslovi na održivom povratku, te obezbijedili preduslovi za povratak hiljada onih koji i nakon osamnaest godina žive u izbjeglištvu i ne mogu se vratiti na svoja imanja.\nU narednoj godini neophodno je stvoriti ambijent za kvalitetan utrošak ovih sredstava, ali i tražiti aktivno uključenje svih nivoa vlasti u Bosni i Hercegovini da izdvoje više sredstava za podršku procesu povratka.\n„Posebno je značajno istaći kako su sredstva za podršku povratku povećana za 900.000 KM u odnosu na iznos sredstava koji je potrošen za ove namjene u 2011. i koji je planiran u Budžetu RS za narednu godinu. Taj podatak predstavlja dodatno ohrabrenje ukupnim naporima zastupnika interesa Bošnjaka u RS, ali i je i dodatna podrška procesu povratka koji treba što prije i na kvalitetan način okončati u Bosni i Hercegovini“, naglašava Salkić.\nOvo povećanje planiranih sredstava je tim značajnije ako se zna da je cijela Evropa, a posebno Bosna i Hercegovina u sveopštoj krizi – istakao je poslanik SDA i potpredsjednik Narodne skupštine Republike Srpske Ramiz Salkić.\nU budžetu RS u narednoj godini su tekući grantovi za podršku rada „Merhameta“ i "Caritasa“ ostali su na nivou iz 2011. godine iako je bilo planirano smanjenje, kao i iznos sredstava za tekuće grantove za rad udruženjima i organizacijama civilnih žrtava rata Bošnjaka i Hrvata koji će i u narednoj godini ostati na istom nivou kao i prošle godine – 200.000 KM.


Rusi iniciraju istragu o navodima Del Ponteove na zasjedanju - Klix.ba\n12.4.2008. u 21:27\nRuska delegacija će na proljetnom zasjedanju Parlamentarne skupštine Vijeća Evrope (PSVE), koje počinje u ponedeljak 14. aprila, pokrenuti pitanje istrage činjenica opisanih u knjizi bivšeg glavnog tužioca Haškog tribunala Carle del Ponte "Lov: Ja i ratni zločinci".\n"Smatramo da PSVE, kada Tribunal šuti, treba da uzme situaciju pod sopstvenu kontrolu, uz uzimanje u obzir činjenica koje se navode u knjizi Carle del Ponte", rekao je ruskoj novinskoj agenciji RIA Novosti šef delegacije iz Moskve Konstantin Kosačov.\nKosačov je rekao da će ruska delegacija u okviru sjednice prikupljati neophodan broj potpisa i zvanično unijeti inicijativu u Sekretarijat PSVE.\nIzražavajući nadu da će inicijativa Rusije biti podržana, Kosačov je dodao da PSVE ima iskustva u sprovođenju sličnih istraga, budući da je ispitivala i temu tajnih zatvora američke obavještajne agencije (CIA) u zemljama na istoku Evrope.\nU knjizi Del Ponteova piše da su ekstremisti iz "Oslobodilačke vojske kosova" (OVK) 1999. oteli više od 300 stanovnika srpskih enklava na Kosovu i Metohiji, kao i žena iz Albanije, Rusije i drugih zemalja i odveli ih na sjever Albanije, gdje su u ilegalnoj laboratoriji izvadili iz njih organe radi prodaje na crnom tržištu, piše ruska agencija.\nRIA Novosti je dobila potvrdu da je u kancelariju glavnog tužioca Sergea Brammertza stigao zvaničan zahtjev Rusije za odgovor da li Međunarodni krivični sud za bivšu Jugoslaviju u Haagu posjeduje informacije o zločinima protiv Srba koje se u knjizi spominju i šta je preduzeto da one budu istražene.\n"Dobili smo zahtjev i on se sada razmatra", rekla je agenciji portparol glavnog tužioca Haškog tribunala Olga Kavran, dodajući da odgovor kancelarije tužioca neće biti javan, prenio je Tanjug.\nKavranova je, istovremeno, odbila da komentira tekstove u medijima o navodima iz knjige Del Ponteove sa informacijom o stotinama Srba, otetim i ubijenim na Kosmetu radi prodaje njihovih organa klinikama na Zapadu.\nRusija je 8. aprila saopćila da se zvanično obratila Tribunalu sa tim pitanjem, a u komentaru povodom izvještaja medija da je Švajcarska zabranila Del Ponteovoj da učestvuje u promociji njene knjige u Milanu, saopćeno je da "Moskva pažljivo prati" kako se razvijaju događaji oko tih memoara.\nU saopćenju Ministarstva vanjskih poslova ističe se da "šokiraju činjenice koje su se pojavile u javnosti o zvjerskim zločinima protiv mirnog srpskog stanovništva, koje su počinilil ekstremisti Oslobodilačke vojske Kosova pod parolom 'borbe za nezavisnost'".\nNe čudi, istakla je zvanična Moskva, što se takva otkrića Del Ponteove ne uklapaju u scenario "niza država" kojim se vrši propaganda o kosovskim Albancima kao "velikomučenicima" i, na toj osnovi, ozvaničenja jednostrano proglašene kosovske "nezavisnosti".\nPostoji želja da bude ublažen odjek činjenica koje "otkrivaju kriminalnu predistoriju protivpravne suverenizacije Kosova", navedeno je dalje.\nDel Ponteova je bila od augusta 1999. do decembra 2007. glavni tužilac Haškog tribunala, a od januara ove godine je ambasador Švajcarske u Argentini.\nRIA Novosti navela je da su u knjizi sadržane i optužbe na račun bivših komandira OVK, sadašnjeg i bivšeg kosovskog premijera, Hašima Tačija i Ramuša Haradinaja.\nTribunal u Haagu je 3. aprila oslobodio Haradinaja optužbi za ratne zločine, uključujući silovanja, ubistva, zlostavljanja i nelegalna zatvaranja.\nZa tu presudu Rusija smatra da stavlja pod sumnju objektivnost i nepristranost Tribunala i da su sve očigledniji dvostruki standardi u njegovom pristupu strana u konfliktima na teritoriji bivše Jugoslavije.\nHolbrooke: To što nisu uhapšeni Karadžić i Mladić otežava razvoj BiH\n12.04.2008. u 22:31


Na putevima na sjeveru poledica, oprezno vozite - CdM\nNa putevima na sjeveru poledica, oprezno vozite\nU nižim predjelima Crne Gore saobraća se po pretežno suvim kolovozima i uz dobru vidljivost, saopšteno je iz Auto-moto saveza Crne Gore.\nZbog niskih temperatura u sjevernim predjelima mjestimično je izražena poledica. Mogući su nailasci na sitnije odrone na dionicama koje prolaze kroz usjeke. Neophodna je oprezna vožnja prilagodjena trenutnom stanju na putu i poštovanje pravila saobraćaja.\nZbog izvođenja bušačko –minerskih radova u sklopu rekonstrukcije reg puta R-3 dionica Pljevlja – Metaljka postavljena saobracajna signalizacija.Na ovom putnom pravcu od 29. decembra 2019. godine do 9. januara neće biti obustave saobraćaja.\nZbog izvođenja radova na rekonstrukciji reg puta Krstac-Ivanova korita dionica Međuvršje –Ivanova korita doći će do promjene režima saobraćaja sa dvosmjernog na jednosmjerni. Na ovom putnom pravcu od 29. decembra 2019. godine do 13. januara neće biti obustave saobraćaja.\nRadi se na rekonstrukciji puta Dinoša –Cijevna Zatrijebačka a promjenjen je režim saobraćaja sa dvosmjernog na jednosmjerni kao I potpuna obustava saobraćaja za sve vrste vozila u terminu od 12.30 do 15.30 sati.\nNa magistralnom putu M-4 dionica Podgorica-Božaj zbog izvođenja radova na izgradnji kružne raskrsnice u Tuzima postavljena je privremena saobracajna signalizacija.\nTakođe, od 10. decembra 2019. godine do završetka radova odobrava se postavljanje privremene saobraćajne signalizacije zbog izvodjenja radova na izgradnji kružne raskrsnice kod stare zgrade opštine Tivat na magistralnom putu M-11 dionica Lepetani -Tivat.\nTagsAuto moto savez poledica putevi servisne informacije Sjever\nTreba nam jos detaljniji izvestaj o stanju na putevima , kako se ovi setaci nebi ispovredjivali.\nDa poslije nebude tukla policija .